הוועדה המיוחדת לזכויות הילד, כנסת 19, פרוטוקול מספר 68, 2014-07-09 09:30

יעקב מרגי: בוקר טוב.

יעקב מרגי: אני מתכבד לפתוח את ישיבת הוועדה המיוחדת לזכויות הילד.

יעקב מרגי: היום ה- 9 ביולי 2014, י"א בתמוז תשע"ד.

יעקב מרגי: הנושא על סדר היום: סירוב רשת מקדונלדס להכיר בהתאגדות בני נוער המועסקים בה.

יעקב מרגי: פרוטוקול מספר 68.

יעקב מרגי: אני מוסר את התנצלותה של יושבת ראש הוועדה, חברת הכנסת אורלי לוי אבקסיס שנמצאת בדיון אחר בכנסת.

יעקב מרגי: היא תגיע תוך כדי הדיון.

יעקב מרגי: אני חבר הכנסת יעקב מרגי.

יעקב מרגי: נמצאים איתנו חברת הכנסת מיכל בירן ממפלגת העבודה וידידי חבר הכנסת משה מזרחי ממפלגת העבודה.

יעקב מרגי: האורחים מסביב השולחן, יציג את עצמו כל מי שידבר וגם אם הוא לא ירצה נחייב אותו להציג את עצמו לפרוטוקול.

יעקב מרגי: מאחר ומדובר לכאורה בסירוב רשת מקדונלדס להכיר בהתאגדות בני נוער המועסקים בה, נשמע גם את הרשת וגם את בני הנוער וגם את תנועת הנוער העובד והלומד, כולם יקבלו כאן את רשות הדיבור על מנת לברר את הנושא.

יעקב מרגי: אנחנו נביא לתוצאה הטובה ביותר לטובת כולם.

יעקב מרגי: נשמע תחילה את בני הנוער המייצגים את העובדים.

יעקב מרגי: יש ועד, חברי ועד?

יעקב מרגי: תבחרו את הנציג מטעמכם.

יעקב מרגי: בבקשה.

<ירון שר: אני בן 17.5 עובד ב"שוסטר" רמת אביב.

<ירון שר: אני עובד בחברה כבר שנה.

<ירון שר: הגעתי לכאן היום היות וההנהלה ביטלה את החתימה שהייתה אמורה להיות והיא מתעללת בחברי ועד - - -

יעקב מרגי: תפרט בבקשה.

יעקב מרגי: אומנם מיקדתי אותך למטרה, תפרט בבקשה.

יעקב מרגי: אנחנו לא בתמונה.

יעקב מרגי: צא מתוך הנחה שאנחנו לא מכירים כלום.

יעקב מרגי: כשאתה אומר שהיא ביטלה את החתימה, חתימה על מה?

<ירון שר: היא ביטלה את החתימה על ההסכם הקיבוצי שהיינו אמורים לחתום, על כל ההסכמים וההישגים שהשגנו.

<ירון שר: בעיקרון זה התפוצץ על נושא הועדה לפתרון בעיות, זו ועדה שאמורה לפתור בעיות עובדים.

<ירון שר: הרשת רצתה שזה ייגרר על פני חצי שנה ובמקרים חריגים הוועדה תוכל להתכנס.

<ירון שר: זה שונה למשל מ"בורגראנץ' ששם הועדה יכולה להתכנס תוך שבוע.

<ירון שר: ב"מקדונלדס רצו שזה יהיה במהלך שונה.

<ירון שר: הם גם התנכלו לחברי ועד, הם התנכלו לי אישית, הם ניסו לפטר אותי מכל מיני חשדות מגוכחים כמו שאני אלרגי למטבח ודברים כאלה.

יעקב מרגי: כמה זמן אתה עובד שם?

<ירון שר: אני עובד יותר משנה וחצי.

מיכל בירן: ולמה הצטרפת להתארגנות?

<ירון שר: ראשית כי העובדים חשובים לי ואיכפת לי מהעובדים וזה קצת מהבית.

<ירון שר: אבא שלי חבר בוועד עובדים וגם בבית הספר מלמדים אותנו על כך.

<ירון שר: ששמעתי על זה ביקשתי להצטרף.

<ירון שר: הצטרפתי בערך אחרי חודש מהיום שהועד הוקם.

יעקב מרגי: לחברים שלך יש עוד מה להוסיף?

<ולדי פלחוטניק: אני מירושלים, עובד בחברה 7 חודשים.

<ולדי פלחוטניק: הצטרפתי לוועד עקב מספר בעיות שהיו לי בעבודה.

<ולדי פלחוטניק: מבחינת שיפור תנאים, אין כל כך יחס והתנאים לא היו ממש מיוחסים לבני נוער - - -

מיכל בירן: תן לנו כמה דוגמאות כדי שנקבל תמונה.

<ולדי פלחוטניק: דוגמה אחת, כיום רוב עובדי מקדונלדס הם בני נוער והמשמרות בחלקן 8 שעות פחות או יותר.

<ולדי פלחוטניק: יוצא מצב שנוער נכנס לעבודה ולא מקבל הפסקה אחרי זמן של 4 או 5 שעות בגלל העבודה.

<ולדי פלחוטניק: חשוב לציין שנוער הוא נוער והוא צריך את ההפסקה הזאת, ואנחנו לא מקבלים אותה.

<ולדי פלחוטניק: זה אחד מסעיפי שיפור התנאים שבהסכם, הסכם שמקדונלדס עדיין לא חתמה עליו.

יעקב מרגי: אתם מאוגדים?

יעקב מרגי: דרך ההסתדרות?

<ולדי פלחוטניק: כן, דרך הסתדרות הצעירים.

<אושרי בקשי: לדעתי יש משהו שהוא בניגוד לחוק, לדעתי משהו שהוא פגיעה בהתארגנות.

<אושרי בקשי: אמרו גם לעובדים שהשביתה לא חוקית, שאנחנו לא ועד יציג.

<אושרי בקשי: במהלך השביתה כשאנחנו עוברים בין הסניפים ומדברים עם העובדים, לפעמים לא נותנים לנו לדבר עם העובדים, הם אומרים לעובדים 'הם לא ועד יציג'.

<אושרי בקשי: בנוסף לזה כשאנחנו עוברים בין הסניפים, נוסעים אחרינו בין הסניפים בשביל לשבור את השביתה.

<אושרי בקשי: הם מביאים עובדים ממקומות אחרים לסניפים אליהם אנחנו מגיעים ולא נותנים להם לצאת.

מיכל בירן: מה שאתם אומרים נשמע מאוד חמור, אני רוצה להבין.

<ירון שר: עומד שם מנהל או סופרווייזר, הרציניים של העובדים שם.

<ירון שר: איזה עובד שעובד חודשיים- שלושה או ארבעה חודשים יצא כשהוא רואה את המנהלים של העבודה שלו?

<ירון שר: במיוחד כשאומרים לו שהארגון הזה הוא לא ארגון יציג והשביתה הזאת לא חוקית.

<ירון שר: אנחנו למשל היינו לפני יומיים-שלושה בסניף הנמל, שני עובדים יצאו, אחרי כשעה הם קיבלו SMS מהמנהל שלהם 'אתם עשיתם טעות חמורה מאוד ואתם מושעים מהעבודה, תהייה לכם שיחה עם מנהל האזור', ועוד כל מיני דברים כאלה.

<ירון שר: העובדים פוחדים לשבות.

יעקב מרגי: אני מבקש להעביר את רשות הדיבור לנוער הלומד והעובד.

יעקב מרגי: תספרו לנו קצת על ההתאגדות, על החוקים, על כל הטענות שנשמעו כאן.

מיכל בירן: זה שאתה מעביר את זה כל כך מהר, נאמרו כאן דברים מאוד מאוד חמורים.

יעקב מרגי: בהחלט, סבלנות, אנחנו רוצים לפתח את הדיון.

יעקב מרגי: נשמעים דברים, הם לא כל כך משופשפים כמוך וכמוני, צריך לתת להם מדי פעם סיוע גבי.

יעקב מרגי: תני לי את הקרדיט, ניהלתי דיונים קצת יותר מסובכים מהבעיה במקדונלדס, תרשי לי בבקשה.

<איתמר דובנוב: אני מהסתדרות הנוער העובד והלומד.

<איתמר דובנוב: אני מלווה את הנערים שהתאגדו במקדונלדס ישראל מזה שנה.

<איתמר דובנוב: בעצם ביוני התאגדו עובדי מקדונלדס ישראל דרך הסתדרות הנוער העובד והלומד.

<איתמר דובנוב: בהתחלה הייתה איזו מסכת פגיעה בהתארגנות ואנחנו חשבנו שההנהלה התעשתה ונכנסה איתם למשא ומתן ארוך,כמו שהנערים תיארו פה, במטרה לחתום על הסכם קיבוצי.

<איתמר דובנוב: לאחר שההנהלה החליטה לפוצץ את המשא ומתן לפני כחודשיים, פשוט היא החליטה להילחם בבני הנוער שעובדים אצלה, בני הנוער הכריזו על סכסוך עבודה, הם חיכו את השבועיים של הצינון עליהם הם מחויבים על פי חוק והחלו בשביתות.

<איתמר דובנוב: מאז אנחנו רואים שהנהלת הרשת פשוט נלחמת בבני הנוער שעובדים אצלה בכול דרך אפשרית - - -

יעקב מרגי: יש ניתוק מגע.

יעקב מרגי: הפסיקו את המגעים ביניהם?

<איתמר דובנוב: לחלוטין הפסיקו את המגעים.

<איתמר דובנוב: אחרי בקשות חוזרות ונשנות שלנו לפגישה כדי לסיים את המשא הזה ולחתום על ההסכם הקיבוצי, שוב לטובת החברה ולטובת עובדי החברה, עדיין התגובות שאנחנו מקבלים גם בשטח הן תגובות מאוד מאוד קשות.

<איתמר דובנוב: תגובות שבסופו של דבר פוגעות בבני נוער וצעירים שעובדים אצלה.

יעקב מרגי: חברי הכנסת, אם תרצו לדבר בבקשה תאמרו לי.

יעקב מרגי: שוב, אתם מעבירים מסרים מאוד קצרים, תרחיבו את זה.

יעקב מרגי: אם תרחיבו את הנושא זה גם לטובת הפרוטוקול.

<אמיר בשה: אני בא כוח הסתדרות הנוער העובד והלומד.

<אמיר בשה: אגב, היה לי גם הכבוד לנסח את טיוטת ההסכם הקיבוצי הכמעט מוגמרת למעט שתי מחלוקות.

<אמיר בשה: במקום טקס חתימה חגיגית אנחנו נמצאים בפני הוועדה הנכבדה עם טענות לפגיעה בהתארגנות מצד רשת מקדונלדס.

<אמיר בשה: הסתדרות הנוער העובד והלומד היא ארגון העובדים היציג במקדונלדס מאז יוני בשנה שעברה.

<אמיר בשה: עד היום הצטרפו לשירות הארגון מעל 3,500 עובדים.

<אמיר בשה: נוהל משא מתן קיבוצי בן עשרה חודשים שבא לידי ביטוי בטיוטת הסכם.

<אמיר בשה: היו שני מועדים לחתימה שבסוף כמובן לא התממשו.

<אמיר בשה: בשבועות האחרונים אנחנו עדים לפגיעות קשות בהתארגנות מצד הנהלת מקדונלדס.

<אמיר בשה: עוד קודם לכן שבנו וביקשנו מהנהלת מקדונלדס לבוא ולדבר איתנו על מנת לפתור את שתי המחלוקות שנותרו.

<אמיר בשה: אגב, אלו מחלוקות לא על המהות אלא על ניסוח.

<אמיר בשה: יש סעיף של מנגנון ישוב חילוקי דעות, מה קורה עם עובד שיש לו למשל בעיה בתלוש או אם לא שולמה לו קצבת הבראה.

<אמיר בשה: קבענו מנגנון שאומר שפעם בחודשיים מתכנסים נציגי הועד וההנהלה ומעלים בעיות.

<אמיר בשה: אז שאלנו, מה קורה אם יש בעיה שלא יכולה לחכות לפעם בחודשיים, ביקשנו שיהיה סעיף שאומר שבמקרים מיוחדים לבקשת ארגון העובדים תתכנס הוועדה.

<אמיר בשה: לכך הנהלת מקדונלדס התנגדה באופן שכזה.

<אמיר בשה: כאן אני הולך לניסוח, היא ביקשה סעיף שאומר שבמקרים חריגים ומיוחדים תתכנס אך ורק אם יוסכם.

<אמיר בשה: מה שנקרא במשפט

<אמיר בשה: פטת, כל מיני התניות שמזכירות חוזה התקשרות עם איזו חברת אינטרנט ולא בהסכם קיבוצי, מה שנקרא השורות הקטנות.

<אמיר בשה: זו המחלוקת הראשונה - - -

יעקב מרגי: לפי דעתי, אני לא יודע מה הרקורד שלך במשא ומתן עם הנהלות ועובדים, שגית.

יעקב מרגי: שגית כמו שהרבה פוליטיקאים שוגים.

יעקב מרגי: ועדות או ועדת חריגים או ועדת בירור מהותן לעקב.

יעקב מרגי: אני באתי מתחום יחסי עובד מעביד.

יעקב מרגי: כשיש טענה של עובד לפגיעה בזכויותיו, המנגנון התקין לבירורים זה לפנות להנהלה.

יעקב מרגי: הוא לא נענה, יש ועד עובדים.

יעקב מרגי: אני לא מכיר מקום עבודה שיש בו ועדה לבירור טענות.

יעקב מרגי: מלכתחילה זה לא היה צריך להיות ולא צריך להיות.

יעקב מרגי: שם טמון הקושי.

יעקב מרגי: אני לא מתפלא על ההתנגדות.

<אמיר בשה: אני חולק על אדוני בהיבט הזה כי בהסכמים קיבוצים בשונה מהסכמים אחרים מנגנוני יישוב חילוקי דעות הם חלק בלתי נפרד מההסכם הקיבוצי - - -

יעקב מרגי: לא לכל עובד.

<אמיר בשה: בגלל הסיטואציה שמדובר - - -

משה מזרחי: אולי תעבור למחלוקת השנייה.

<אמיר בשה: אני רק אשלים במשפט אחד.

<אמיר בשה: למשל בבורגראנץ' יש ועדה כזאת.

<אמיר בשה: משפטית זה נקרא מנגנון יישוב חילוקי דעות והיא עובדת ככזאת.

<אמיר בשה: במסגרת הועדה הזאת בשנה האחרונה באו לפתרונות 381 בעיות של עובדים.

משה מזרחי: מה קורה שגם במנגנון הזה זה לא נפתר?

משה מזרחי: לאן זה הולך?

<אמיר בשה: מה שקבענו במקדונלדס, לשם כיוונו, - - -

משה מזרחי: בבורגראנץ', מה קורה?

<אמיר בשה: בבורגראנץ' זה עולה לרמה של ראש האיגוד המקצועי מול מנכ"ל בורגראנץ'.

<אמיר בשה: זה מנגנון פריטטי כזה.

<אמיר בשה: כאן במקדונלדס הצענו מנגנון, והוסכם על מנגנון, שאם אין הסכמה זה עולה לראש האיגוד המקצועי וגורם הנהלה בכיר במקדונלדס, אם אין הסכמה אחרת זה הולך לבורר.

<אמיר בשה: סיכמנו גם את זהות הבורר.

יעקב מרגי: זאת המהות, אפילו נפלת בסמנטיקה?

יעקב מרגי: בניסוחים.

<אמיר בשה: את זה יש לשאול אותם.

<אמיר בשה: הם העלו ניסוחים שעיקרו את הסעיף.

<אמיר בשה: הסעיף השני שבו הייתה מחלוקת הוא סעיף מיצוי תביעות ושקט תעשייתי.

<אמיר בשה: זה גם מושג ממשפט העולם הקיבוצי, הם חזרו בהם.

<אמיר בשה: אנחנו ביקשנו שקט תעשייתי ומיצוי תביעות כפי שנהוג בהסכמים קיבוציים רק בנושאים שהוסדרו בהסכם זה.

<אמיר בשה: הם רצו משהו מאוד גורף שאינו מקובל בשוק העבודה.

<אמיר בשה: אני מזכיר, רק לפני שבועות מספר הועברה ביקורת על ארגון עובדים אחר, הסתדרות לאומית, על כך שחתמה על הסכם קיבוצי עם שקט תעשייתי מלא.

<אמיר בשה: ארגון עובדים לא יכול לחתום על שקט תעשייתי מלא.

<אמיר בשה: זה חוסם את הנותב בנושאים שלא הוסדרו בהסכם קיבוצי.

<אמיר בשה: אנחנו נהייה חשופים לתביעות ייצוג בלתי הולם.

<אמיר בשה: פה נפל העניין.

<אמיר בשה: אם אתם שואלים אותי, אני חושב שבגלל שהטענות של מקדונלדס לגבי המחלוקות הן לא מחלוקות רציניות.

<אמיר בשה: נראה לי שיש כאן משהו מאחורי הקלעים, הם פשוט לא רוצים לחתום על הסכם קיבוצי.

<אמיר בשה: לא על דבר כזה אתה מפוצץ הסכם קיבוצי.

מיכל בירן: אין ועד באף סניף של מקדונלדס בעולם?

<אמיר בשה: יש בניו-זילנד ואם איני טועה בנורווגיה או דנמרק.

<אמיר בשה: מקדונלדס בשבועות האחרונים מפרה את "חוק הסכמים קיבוציים" תוך כדי פגיעה בהתארגנות עובדים, פניות ישירות ואיומים לעובדים, השעיית עובדים בגלל נקיטת צעדים ארגוניים.

<אמיר בשה: רק השבוע התקבל פסק דין, לא רחוק מפה, של בג"צ שמאשר 'פסק דין פלאפון של בית דין הארצי איך וכיצד מתנהל מעסיק מול עובדים במסגרת התארגנות עובדים במקום עבודה.

<אמיר בשה: מקדונלדס לא מקיימת את הוראות פסק הדין, לא את הוראות החוק וגם לא בקירוב.

<אורי מתוקי: אדוני היושב ראש, חברי הכנסת.

<אורי מתוקי: אני רוצה לומר ב-ZOOM OUT כדי להסתכל על התמונה הכוללת.

<אורי מתוקי: יש מחלוקת על הסעיפים.

<אורי מתוקי: קטונתי מלהתדיין בנושא הזה, אני לא משפטן.

<אורי מתוקי: אני חבר בתנועת "דרור ישראל", תנועת האם של הנוער העובד והלומד.

<אורי מתוקי: אנחנו עוסקים בפעילות חברתית ועוסקים בחינוך למען ילדים ונוער.

<אורי מתוקי: זה המקום ממנו אני בא.

<אורי מתוקי: אני יודע שזה המקום שאדוני בא ממנו.

<אורי מתוקי: אני רוצה להחזיר אותנו למקום הזה כי בסופו של יום אני מעריך שאם הייתה נפש חפצה ורצון כנה היינו היום חוגגים טקס חתימה ואולי בחסות הוועדה עוד נגיע לשם.

<אורי מתוקי: אני רוצה לדבר על ההתנהלות, אני לא מדבר כרגע על עובדים בכלל.

<אורי מתוקי: חברתי שרית תרחיב על זה כמי שמטפלת בבעיות קשות באמת של עולם האיגוד המקצועי לנוער.

<אורי מתוקי: אני רוצה לדבר על זה רגע.

<אורי מתוקי: יש כאן בני נוער בני 17 ו-18, מרבים להגיד על בני נוער שהם כאלה ושאנחנו היינו אחרת - -

יעקב מרגי: כאן בשולחן הזה אומרים שהם טובים רק לא מוציאים את זה החוצה.

<אורי מתוקי: אני חושב שבני הנוער שמובילים את מקדונלדס הם העתיד של מדינת ישראל.

<אורי מתוקי: צריך להגיד על הקבוצה המובילה, כמה עשרות שאני רואה אותם מרחוק כי אני לא מלווה אותם ביום יום כמו איתמר, אני פשוט נפעם.

<אורי מתוקי: לעומת זאת אני רואה פתאום יחס אחר של ההנהלה.

<אורי מתוקי: צריך להגיד משהו, עם ישראל לדעתי אמר בצורה מאוד ברורה, הרבה פעמים אנחנו מצפים מאנשי עסקים, זה בסדר ומכובד להרוויח וזה טוב ויפה ואנחנו בעד שאנשים ירווחו ויפה, אבל לא יתכן שחברה שבמשך 20 שנה לא משלמת אגורה מעבר לשכר המינימום, שעושה רווח על ארוחות של העובד בזמן משמרת, שעושה את כול הדברים האלה, קונה עם הכסף הזה מלונות ביוון וכדומה ומתייחסת כך לבני הנוער שהם העתיד שלנו.

משה מזרחי: אני רוצה להקריא לך פסקה של אנשי מקדונלדס פה.

משה מזרחי: "הטענה שנעשה ניסיון לשבור את ההתארגנות היא מניפולציה המהווה חלק ממסע הכפשה שקרי וחסר הכבוד שמנהל הנוער העובד והלומד נגד הנהלת החברה" ועכשיו בהקשר למה שאתה אומר.

משה מזרחי: "מצער לגלות שתנועת נוער שאמונה על חינוך לערכים מקדמת את ענייניה באמצעות בדיות, שקרים גסים".

משה מזרחי: אחרי הנאום המאוד יפה שלך, שאני מסכים עם כל מילה שלו, אני פתאום רואה את הפסקה הזאת.

יעקב מרגי: לכן אנחנו כאן באמצע לברר את זה.

<ירון שר: הם טוענים שהם לא פוגעים בהתארגנות?

<ירון שר: רק לפני חודש בערך ואולי יותר, הפגנתי מול סניף באר בראשון לציון, כמה ימים לאחר מכן קיבלתי הודעה מהמנהל שלי שאני כרגע מושעה מהעבודה מהוראה - -- -

יעקב מרגי: סליחה, גם התפרצת ותרשה לי לעשות את עבודתי, אני מקבל על זה משכורת.

יעקב מרגי: אני מנהל את הדיון ולא אף אחד אחר פה.

יעקב מרגי: אני קיבלתי את הסכמתך בהנהון ראש.

יעקב מרגי: קודם נשמע את הטענות כדי שתדעי למה להתייחס.

יעקב מרגי: אם אין לך כושר ספיגה בריאות אני מוכן לתת לך אפשרות לומר תוך כדי.

יעקב מרגי: לא נדלג עליך, תנוח דעתך, אל דאגה.

יעקב מרגי: אם תרצי לומר סמני לי בכל דרך אני אתן לך את רשות הדיבור.

יעקב מרגי: אנחנו נשמע את כולם.

יעקב מרגי: אנחנו מנהלים כאן דיון נינוח.

יעקב מרגי: הנה הגיעה יושבת ראש הוועדה.

<ירון שר: אני רק רוצה לומר תודה שצחקתם לי בפנים, זה מאוד מכבד כשאני מדבר ומציג את הטענות שלי ועל מה שאני אומר - - -

<אורי מתוקי: אני אסיים בקצרה.

<אורי מתוקי: אני רוצה לומר בצורה פשוטה.

<אורי מתוקי: קודם כל תסלחו לחברים הצעירים, הם מתרגשים מהמעמד ואולי הם גם נמצאים בסיטואציה שאף אחד לא דמיין בגיל 17 שהוא יעמוד בה, שהוא צריך לראות את המנהלים הבכירים שלו צוחקים לו בפנים.

משה מזרחי: המבחן הזה הוא דווקא פוזיטיבי.

משה מזרחי: יישר כוחם שהם יושבים פה.

<אורי מתוקי: אולי זו הזדמנות טובה להגיד לזכות הוועדה לזכויות הילד תודה וליושבת הראש - - - (היו"ר אורלי לוי אבקסיס)

אורלי לוי אבקסיס: תודה רבה לחבר הוועדה יעקב מרגי שהחליף אותי, היו לנו עוד התחייבויות ובזכות שהוא נרתם יכולנו לקיים את הדיון הזה בדחיפות הזו.

<אורי מתוקי: אני אסכם את דבריי בתמצית ואגיד.

<אורי מתוקי: אנחנו בסך הכול אנחנו מבקשים פגישה, אנחנו בסך הכול מבקשים שתחזרו למשא ומתן.

<אורי מתוקי: שבו, יש כאן שתי סוגיות ללבן.

אורלי לוי אבקסיס: מהן הסוגיות שנשארו להם ללבן?

<אורי מתוקי: הרחיב את זה היועץ המשפטי.

<אורי מתוקי: אני לא אעשה את זה טוב כמוהו.

<אורי מתוקי: אני אגיד בקצרה.

<אורי מתוקי: בסופו של דבר יש שתי סוגיות שקשורות לשאלת מיקומו של הוועד בתוך אירוע.

<אורי מתוקי: למשל מקרה ששמעתי, ילד באשקלון, עוד לפני הקאסמים, ב-12 בלילה סיים משמרת, לא רצו להזמין לו מונית כי הסניף לא מספיק ריווחי.

<אורי מתוקי: הוא היה צריך ללכת שעה ורבע לביתו ב-12 בלילה.

<אורי מתוקי: כאב לילדה אני לא הייתי רוצה שזה מה שיהיה, אני משוכנע שגם אתם כך.

<אורי מתוקי: זו בדיוק דוגמה לבעיה.

<אורי מתוקי: אני לא מאשים את הרשת, מן הסתם - - -

אורלי לוי אבקסיס: למה לא להאשים את הרשת?

אורלי לוי אבקסיס: הרי לפי חוק משרד הכלכלה מאחר שמדובר ב-12 בלילה כשיש אישור לאותם נערים לעבוד, הם מחויבים להסעות.

יעקב מרגי: אבל זה גם המקום למחות על כך שמשרד הכלכלה לא מצא לנכון להגיע, היה סירוב להגיע לדיון.

יעקב מרגי: אנחנו אנשי הדרום שמגיעים לדיון אחרי כמה לילות ללא שינה - - -

אורלי לוי אבקסיס: אני מבינה שמשרד הכלכלה עכשיו התגייס לתפוס את המטריות של כיפות ברזל.

אורלי לוי אבקסיס: אנחנו נוציא מפה נזיפה מאוד קשה וגם נעביר את זה ליושב ראש הכנסת.

אורלי לוי אבקסיס: אני פונה כעת למנהלת הוועדה, לא יתכן וזו לא הפעם הראשונה שמשרד הכלכלה מתנהג כאילו המדינה לא זקוקה לשירותים.

אורלי לוי אבקסיס: היה, אם הם חושבים כך, בבקשה שיעבירו את המשמרת למישהו אחר.

אורלי לוי אבקסיס: אחר כך אומרים 'בואו נשמור על השגרה ועל המחויבות שלנו'.

אורלי לוי אבקסיס: זה אבסורד, מתוך כל הפקידים אף אחד לא מצא לנכון להגיע לכאן.

אורלי לוי אבקסיס: זה מראה את היחס של משרד הכלכלה לנערים עובדים ובעיקר לקראת החופש הגדול.

אורלי לוי אבקסיס: אנחנו כוועדה לא יכולים לעבור על זה לסדר היום.

אורלי לוי אבקסיס: מה קורה עכשיו, אירועים כאלה יכולים לחזור ולקרות?

<אורי מתוקי: קודם כל אירועים כאלה אסור שיקרו.

<אורי מתוקי: כפי שאמרתי, גברתי אני פחות חריף ממך ואני אומר בצורה פשוטה, יכול להיות שנפלה טעות בידי מנהל הסניף.

<אורי מתוקי: בדיוק בשביל זה יש ועדת פתרון בעיות.

<אורי מתוקי: היועץ המשפטי הרחיב ומבין בזה יותר טוב ממני.

<אורי מתוקי: יש מקרים.

<אורי מתוקי: הסעיף הנוסף מדבר על מה שנקרא 'שקט תעשייתי מוחלט' דבר שהוא לא מקובל בהסכמי עבודה.

אורלי לוי אבקסיס: מה זה שקט תעשייתי מוחלט?

<אורי מתוקי: למשל, אם עכשיו מעבירים את כל הרשת למיקור חוץ אז הוועד לא יכול לעשות שום דבר.

אורלי לוי אבקסיס: מאחר ואנחנו הועדה לזכויות הילד, הילד מבחינתנו הוא עד גיל 18.

אורלי לוי אבקסיס: אני רוצה לשמוע את הילדים.

אורלי לוי אבקסיס: בבקשה, שמך ואיפה אתה עובד לפרוטוקול.

<ירון שר: אני בן 17.5, עובד ב"שוסטר" רמת אביב.

<ירון שר: לפני כחודש הפגנתי מול סניף הבאר בראשון לציון ואחרי מספר ימים קיבלתי הוראה ממנהל הסניף שלי, הסופרווייזר יאסר שיושב פה, הוא אמר שאני מושעה מהעבודה עד ש- - -

אורלי לוי אבקסיס: בגלל שהפגנת?

<ירון שר: בגלל שהפגנתי.

אורלי לוי אבקסיס: אני מקווה שזו הייתה הפגנה לא אלימה.

<ירון שר: לא אלימה.

<ירון שר: אני גם חבר ועד.

<ירון שר: הם טענו כל מיני טענות כמו: שביטלתי משמרות בשנייה האחרונה, שבכלל לא הודעתי ארבעה ימים קודם לכן.

<ירון שר: הם עשו לי כל מיני שיחות שימוע, עשו שיחת אזהרה - - - <קריאה:> זה בכלל לא היה, כי אני מכיר את הסיפור.

<ירון שר: אני עובד איתו שנה וחצי, אני זה שהזמנתי אותו לשיחת שימוע, לאחר התייעצות - - -

אורלי לוי אבקסיס: סליחה, אתה תמתין, אנחנו נשמע עוד נערים ותוכל להגיב באופן מסודר.

אורלי לוי אבקסיס: תמתין.

<ירון שר: שבועיים לא עבדתי.

<ירון שר: לאחר מכן אחרי שדרשתי מהמנהלת לדעת מה קורה איתי זומנתי לשיחה עם מנהל הסניף ועם מר יאסר מעלוני שיושב כאן.

<ירון שר: בשיחה נאמר לי שזו שיחת חתך חצי שנתית שעושים לכול עובד.

<ירון שר: אחרי זה הם טענו שזו שיחת אזהרה וזימנו אותי לשיחת שימוע.

אורלי לוי אבקסיס: אתה אומר שלא היה שום אירוע, כך שמבחינתך הייתה התגרות?

<ירון שר: הם העלו טענות כאילו אמרתי שאני אלרגי למטבח, שאני לא מסכים לעבוד במטבח וכול מיני טענות ודברים כאלה.

<ירון שר: אני אמרתי שאני חולה אסטמה ולא אמרתי שאני לא יכול לעבוד במטבח.

<ירון שר: לא אמרתי כאלה דברים.

אורלי לוי אבקסיס: מה שאתה אומר פחות או יותר, ברגע שהפגנת ואתה חלק מהוועד, מתנכלים לך.

<ירון שר: כן.

<ירון שר: הם שלחו SMS ל-4,000 עובדים, 'שלטענות הנוער העובד והלומד העובד ירון שר', הם פירטו שם את כל פרטי הפיטורין שלי, כול עניין האלרגיה למטבח, זה הגיע ל-4,000 עובדים שעכשיו צוחקים עלי.

אורלי לוי אבקסיס: אגב, אתם יודעים שיש דברים מסוימים שהם בחיסיון?

אורלי לוי אבקסיס: אם היה דבר כזה ואם היו SMS, אתם לא תתחמקו מזה.

<טלילה יודפת: אין בעיה.

<טלילה יודפת: העניין הוא שהם פרסמו בעיתון הארץ קודם כל את כל פרטיו של העובד - - -

<ירון שר: אבל פרסמנו למה רוצים לפטר אותי.

<ירון שר: אני התראיינתי.

<ירון שר: אני בן 17 נגד החברה הכי גדולה בארץ, שולחים עלי 4,000 SNS וזה לא מספיק, הם גם שלחו דואר אלקטרוני לכול הסניפים עם הוראה שחובה לתלות את המיילים האלה, רשום שם בסעיף 6: "העובד ירון שר ככה וככה - - -

אורלי לוי אבקסיס: יש לכם העתק של המייל בשבילנו?

<ירון שר: כן, יש לנו תיעוד של כול הצילומים.

אורלי לוי אבקסיס: יש לכם את זה כאן.

אורלי לוי אבקסיס: חבל שהיועצת המשפטית לא נמצאת איתנו.

<ירון שר: אחרי כל מה שהם טענו שעשיתי הם החליטו לתת לי הזדמנות שנייה, בחיים שלי לא ראיתי שזה ניתן לשום עובד אחרי כל הטענות שטענו כלפי.

<ירון שר: הודיעו לי שאני אחזור לעבודה אחרי כל מה שעשיתי כמו ביטול משמרות בשנייה האחרונה - - -

אורלי לוי אבקסיס: הרי אתה לא מתלונן שהחזירו אותך לעבודה.

יעקב מרגי: האלרגיה עברה לך?

<ירון שר: אין לי אלרגיה.

<ירון שר: אין.

אורלי לוי אבקסיס: תודה.

אורלי לוי אבקסיס: אני רוצה לשמוע עוד נערים.

אורלי לוי אבקסיס: בבקשה.

אורלי לוי אבקסיס: גם אתם חוויתם משהו דומה?

<אושרי בקשי: אני עובד בנתניה כשנה ושמונה חודשים ברשת.

<אושרי בקשי: באופן כללי אני מרגיש פגיעה קשה בהתארגנות שלנו בין אם זה ששולחים לכול העובדים הודעה שאנחנו לא ועד יציג - - -

אורלי לוי אבקסיס: מי שלח לעובדים, ההנהלה?

<אושרי בקשי: כן.

<אושרי בקשי: מקבלים ב-SMS, הודעה שאנחנו לא ועד יציג.

אורלי לוי אבקסיס: זה מוזר שמנהלים משא ומתן עם ועד שהוא לא יציג בעיניהם.

<אושרי בקשי: שהשביתה היא לא חוקית.

אורלי לוי אבקסיס: מתי הכרזתם על סכסוך עבודה?

<אושרי בקשי: למעלה משבועיים.

אורלי לוי אבקסיס: ומתי הייתה השביתה?

<אושרי בקשי: היא התחילה ביום ראשון.

<אושרי בקשי: זה חוקי.

<אמיר בשה: זה חוקי.

<אמיר בשה: אחרי תקופת הצינון, עיצומים מידתיים, גם קראנו להם לבוא לשולחן המשא ומתן, כלומר לחזור לשולחן המשא ומתן.

<אושרי בקשי: אני חושב שיש התנכלויות רבות להתארגנות שלנו.

<אושרי בקשי: למשל כשאנחנו נוסעים בין הסניפים ונוסעות אחרינו מכוניות של מנהלים עם עובדים.

<אושרי בקשי: כשאנחנו מגיעים לסניפים כדי להפגין, אז, כדי לשבור את השביתה וכדי לשבור אותנו הם אומרים לעובדים 'אסור לדבר איתם' אומרים לעובדים שאנחנו לא ועד יציג - - -

אורלי לוי אבקסיס: רגע, ואתם שלום עכשיו כאילו, זה קצת לא מסתדר לי בראש.

אורלי לוי אבקסיס: מי שמדבר על הידברות עם אנשים, עם מי שפועל כנגדך כחומה.

אורלי לוי אבקסיס: זה בבסיס.

אורלי לוי אבקסיס: הבעלים וכדומה.

אורלי לוי אבקסיס: יש כאן איזו צביעות מסוימת.

אורלי לוי אבקסיס: זו אמירה שלי אישית ולא בשם הוועדה.

אורלי לוי אבקסיס: אותי זה קצת מטריד.

אורלי לוי אבקסיס: כנראה כשמדובר בכסף - - -

<טלילה יודפת: לא שמעת אותנו.

אורלי לוי אבקסיס: לא שמעתי אתכם עדיין.

אורלי לוי אבקסיס: לפעמים יש לי אמירות מסוימות שקשה לי לעצור אותן.

אורלי לוי אבקסיס: אבל כן, מול ילדים זה נהדר, זה שוויון כוחות ממש.

<אושרי בקשי: בין אם זה ששמים מאבטחים בסניפים - - -

אורלי לוי אבקסיס: מה, מונעים מכם להיכנס לסניפים, מה אתה בעצם אומר?

<אושרי בקשי: לא מונעים.

אורלי לוי אבקסיס: אז מה עושים עם המאבטחים האלה, מה מטרתם, אולי לשמור על בטחון הלקוחות?

<אושרי בקשי: מאז יום שישי, שבועיים מאז שהוכרז סכסוך העבודה הגיעו מאבטחים להרבה סניפים - - -

אורלי לוי אבקסיס: מה מטרת המאבטחים?

<ירון שר: שאלתי את המאבטח 'למה אתה פה, מה אתה עושה כאן'.

<ירון שר: הוא לא ידע שאני חלק מהוועד.

<ירון שר: הוא אמר לי 'אם יש הפגנות או שביתות, אני כאן בשביל זה, אם יש בלגן'.

<ירון שר: אז העליתי בפני יאסר והוא אמר לי 'מה זה מה שהוא אמר לך, וואלה'.

<ירון שר: אחר כך כשבאתי לדבר עם אותו מאבטח הוא אמר לי 'לא, אני לא יודע על כזה דבר, אני לא יודע כלום'.

<ירון שר: פתאום הוא לא סיפר לי דברים.

אורלי לוי אבקסיס: יש כאן עוד מישהו שרוצה להגיד משהו שלא שמענו.

אורלי לוי אבקסיס: בקצרה כי חשוב לשמוע גם את הצד השני.

<ולדי פלחוטניק: אני שבעה חודשים בתוך הרשת.

<ולדי פלחוטניק: הצטרפתי לפני כחודשים לוועד גם בגלל שיפור תנאים שאני מעוניין בהם.

<ולדי פלחוטניק: אני בסניף עמק רפאים בירושלים.

<ולדי פלחוטניק: כששאלתי מאבטחים כמה פעמים הם אמרו לי 'בשביל לעצור הפרעות של ילדים כמוכם'.

אורלי לוי אבקסיס: את מרגישים שמתנכלים לחברי הוועד?

<ולדי פלחוטניק: כן, כי כשהם עברו אצלנו בסניפים הם גם הגיעו אלינו בירושלים להציק, ולהביא עוד עובדים.

<ולדי פלחוטניק: זה היה שבועיים - - -

אורלי לוי אבקסיס: ואתם מרגישים שנערים עכשיו פוחדים?

<ירון שר: למשל, כמו שסיפרתי שעקבו אחרינו עם אוטו והיו שם שני נערים שעובדים בחברה, כאלה שכאילו מתגברים את הסניפים.

<ירון שר: במקרה אחד העובדים הוא חבר שלי שאני מכיר אותו אישית.

<ירון שר: אחר כך דיברתי איתו והוא אמר לי 'אני פוחד, הם לקחו אותי ואמרו לי בוא איתנו.

<ירון שר: אני פוחד לצאת פתאום מהמשמרת כי יפטרו אותי.

<ירון שר: אני עוד מעט מתגייס ואני לא רוצה להסתבך עם ההנהלה, רק תדעו שאני בעדכם ורוב העובדים בעדכם'.

אורלי לוי אבקסיס: אתה רצית שהוא יצא באמצע משמרת?

<ירון שר: לא.

<ירון שר: בשביתה.

<ולדי פלחוטניק: אני רוצה לציין עוד משהו.

<ולדי פלחוטניק: בכול מקום עבודה יש הרכב של עובדים בתוך הסניף.

<ולדי פלחוטניק: הרכב כזה לא אמור להיות מעל שני מנהלי משמרת.

<ולדי פלחוטניק: הגענו למצבים שהרכב שעוקב אחרינו, מכיל לפעמים מעל שני - - -

אורלי לוי אבקסיס: רגע, מה זה רכב עוקב אחריכם?

אורלי לוי אבקסיס: אתה בירושלים, מה אחרי כל הסניפים עוקבים?

<ירון שר: ביום שהתחלנו את ההפגנות הגענו עם האוטובוס - - -

<ולדי פלחוטניק: עובדים בין הסניפים - - -

אורלי לוי אבקסיס: אני מבינה, עוקבים אחרי הוועד.

מיכל בירן: תחשבי על הבת שלך שהייתה מספרת לך שנוסע אחריה רכב, בלי כלום, לא עושה כלום.

מיכל בירן: רק הסיטואציה היא די - - -

<ירון שר: עם שני עובדים שיתגברו את הסניף, שעובדים שיחליטו לשבות אז 'תדעו שיש לכם מחליפים'.

אורלי לוי אבקסיס: יש להם עובדים באוטו שהם כאילו עכשיו מחליפים, אם מישהו שובת יש להם כבר תגבורת.

<ירון שר: לכול מקום הם מגיעים לפנינו.

אורלי לוי אבקסיס: משלמים להם על הנסיעות כשעות עבודה?

מיכל בירן: ברור.

אורלי לוי אבקסיס: למה ברור מיכל?

אורלי לוי אבקסיס: האם מחשיבים להם את זה כשעות עבודה?

<אושרי בקשי: עצם הנוכחות של הסופרווייזר ושל מנהל האזור.

<אושרי בקשי: אני מבקש לציין לפני שממשיכים בדיון, גם היינו עדים לסוג של מתן הטבות לעובדים וגם ללקוחות על עצם העובדה שיש שביתה בסניף.

<אושרי בקשי: הם קיבלו קופונים - - -

<ירון שר: קופונים שיאכלו חינם.

<ירון שר: אתמול בסניף שלי יאסר היה נוכח, הם חילקו בחינם ארוחות ללקוחת שבאו לקנות.

אורלי לוי אבקסיס: זה כבר לא קשור אליכם.

<ירון שר: כאילו אם אנחנו שובתים, זה נותן ללקוח הרגשה.

<ירון שר: כלומר, 'אם עושים לנו שביתה בסניף, כדאי לכם להיכנס למקדונלדס לאכול כי מקבלים אוכל בחינם'.

מיכל בירן: זו זכותם.

מיכל בירן: מטרתה של השביתה לגרום אי נוחות ללקוחות שנכנסים למקדונלדס.

מיכל בירן: בצדק, לא תשכנעו אותם.

<אושרי בקשי: עצם הנוכחות של מנהל אזור ושל סופרווייזר בזמן שאנחנו שובתים זו הרגשה לא נעימה לעובדים - - -

אורלי לוי אבקסיס: כן, אבל מצד שני בוא ננסה להיות קצת מאוזנים.

אורלי לוי אבקסיס: אם הם לא היו מגיעים אז הם לא היו סופרים אתכם.

<אושרי בקשי: אבל להסתכל לעובדים בעיניים - - -

אורלי לוי אבקסיס: זהו, מה עושים בזמן הזה, את זה אנחנו מנסים להבין.

מיכל בירן: הם גם דיברו על SMS שזה מעשה חמור מאוד, הודעה שאנשים קיבלו.

אורלי לוי אבקסיס: זה נושא שאנחנו רוצים לבדוק.

<תומר שמוקלר: אני דובר הנוער העובד והלומד.

<תומר שמוקלר: אגיד רק משפט.

<תומר שמוקלר: כל ההפרעות והטלפונים של מנהלים שאומרים לעובדים שיצאו מהמשמרות, אומרים שהם לא יקבלו משמרות, שהם מוזמנים לשיחות עם מנהלי אזור, כמכניסים מנהלים למטבח כדי שלא ידברו עם המפגינים.

<תומר שמוקלר: הדברים האלה מוקלטים, מתועדים ונשלחו אליכם.

<תומר שמוקלר: כלומר, במובן הזה - - -

אורלי לוי אבקסיס: אנחנו גם נשב עם היועצת המשפטית של הוועדה ונראה מה אפשר לעשות עם זה.

אורלי לוי אבקסיס: לפחות בכול מה שקשור לחשיפת פרטים לגבי כשרות רפואית וגם לגבי נושאים של התנכלויות.

אורלי לוי אבקסיס: אם היה, ואפילו לא עשיתם את זה בהסתר כי נשלחו מיילים ו-SMS, אין בעיה להגיע למקור ממנו הם נשלחו.

אורלי לוי אבקסיס: אנחנו נבדקו האם אין פה בעצם עוד עבירה על החוק.

אורלי לוי אבקסיס: אותי מאוד מטריד הנושא של פרטים אישיים שנחשפים באופן כזה, אם נכון הדבר.

אורלי לוי אבקסיס: אנחנו נבדקו את מה יש בידנו לעשות כוועדה וגם מהי הזירה המשפטית הנכונה.

אורלי לוי אבקסיס: יש לנו כמה כלים ואנחנו נבחן אותם.

אורלי לוי אבקסיס: היה וחשפתם פרטיה מצב הבריאותי של נציגי ועד, אתם לא במצב טוב.

אורלי לוי אבקסיס: כעת יש לכם את זכות הדיבור.

<טלילה יודפת: אני סמנכ"לית משאבי אנוש של החברה.

<טלילה יודפת: לפני הכול אני רוצה לומר שגם אנחנו יכולנו להביא קבוצה של עובדים מאוד גדולה, שמאוד רצתה לבוא לכאן, בחרנו שלא להביא אותם לכאן כדי - - -

משה מזרחי: טוב עשיתם.

<טלילה יודפת: כי אנחנו לא חושבים שזו צריכה להיות איזו התנצחות בין עובדים, 'כן עשו לי לא עשו לי'.

<טלילה יודפת: באמת - - -

אורלי לוי אבקסיס: השאלה המהותית, למה כול כך מפריעה ההתארגנות?

<טלילה יודפת: אני אתייחס.

<טלילה יודפת: ההתארגנות לא מפריעה.

<טלילה יודפת: אני אחזור ואומר, אנחנו מעולם, מעולם לא התנגדנו להתארגנות - - -

אורלי לוי אבקסיס: גם אסור לכם.

<טלילה יודפת: ולא הפרענו להתארגנות.

<טלילה יודפת: היינו במשך שנה שלמה, מרגע ניסיון ההתארגנות מהשנה שעברה, מאוד מאוד מאופקים.

<טלילה יודפת: כבלנו את ידינו בהתאם לכול פסקי הדין שכולם מצוטטים.

<טלילה יודפת: אגב, במאמר מוסגר, לו היינו יודעים שמגיע עורך דין שמיצג את הנוער העובד והלומד, אתם יודעים שזה מרגיש כמו משפט - - -

אורלי לוי אבקסיס: לא.

אורלי לוי אבקסיס: לא.

אורלי לוי אבקסיס: שנייה, שנייה, שנייה.

אורלי לוי אבקסיס: זה שמגיע עורך דין, תקשיבי, הם נערים, אין להם את הידע שלך יש.

אורלי לוי אבקסיס: על עצם העובדה שהם הביאו מלווה את באה לטעון?

אורלי לוי אבקסיס: את עורכת דין במקצועך?

<טלילה יודפת: משש לא.

משה מזרחי: רגע, אלו נערים מתחת לגיל 18, אלוהים אדירים, מה קורה?

<רונית לסרי צפריר: עצם העובדה שעורך דין חיצוני של הנוער הגיע ולא היועץ המשפטי החיצוני של החברה שמטפל, בקיצור, הפרללי של עורך דין באשה חברי לא הגיע, רק לזה היא התכוונה.

<רונית לסרי צפריר: לא חשבנו שזה הפורום.

<רונית לסרי צפריר: אני הגעתי, אני יועצת משפטית פנימית, אני מעורה בדברים, אני מכירה אותם, הכול בסדר.

<רונית לסרי צפריר: לא הייתה פה כוונה להגיד אפשרתם להם ולנו לא.

<רונית לסרי צפריר: ממש לא.

אורלי לוי אבקסיס: לא.

אורלי לוי אבקסיס: לא.

אורלי לוי אבקסיס: מעבר לזה, הטענה שהם באים ואומרים.

אורלי לוי אבקסיס: בואו נעבור הלאה.

<טלילה יודפת: קודם כל לא הפריע לנו, צריך לומר את זה, מעולם הנוער העובד והלומד לא השיג את היקף החתימות הנדרש.

<טלילה יודפת: הם לא ארגון יציג.

אורלי לוי אבקסיס: אז למה אתם יושבים איתם למשא ומתן?

<טלילה יודפת: הסיבה היחידה שהתיישבנו איתם למשא ומתן הייתה בתנאי קידום נושא העסקת נוער יעודי בשבת.

<טלילה יודפת: אנחנו רצינו שהם ילוו אותנו בעניין הזה - - -

אורלי לוי אבקסיס: רגע, יש בבית המשפט - - -

<טלילה יודפת: תני לי רגע להגיב - -

אורלי לוי אבקסיס: האמירה שלך, 'אנחנו רואים בהם ארגון יציג רק כאשר אנחנו רוצים לקדם את מטרתנו הכלכלית', אז אתם רואים בהם ארגון יציג?

אורלי לוי אבקסיס: כאשר רציתם להביא את נושא עבודת נערים בשבת ניהלתם איתם משא ומתן, אז הם היו כשרים בעיניכם?

אורלי לוי אבקסיס: אבל כאשר אני הם רוצים לדבר ומבקשים לבדוק מהם תנאי ההעסקה, פה נגמרה הראיה בהם כארגון יציג.

אורלי לוי אבקסיס: נאמרו כאן כבר שני משפטים שאותי מקפיצים, ואת באה מסדרת את זה כי את משפטנית.

אורלי לוי אבקסיס: אני רוצה לראות את הדברים לפני הסינון המשפטי.

אורלי לוי אבקסיס: אתם ראיתם בהם כמי שיציג את אותם הנערים כאשר זה שירת את האינטרס של החברה שרצתה להעסיק בתנאים קלים וזולים יותר נערים.

אורלי לוי אבקסיס: אם הם הייתם צריכים להעסיק אחרים בשבת, התשלום שאתם משלמים הוא גבוה יותר, אז הם היו כשרים בעינכם.

אורלי לוי אבקסיס: ברגע שהם רצו לדבר על הנושא של הזכויות שלהם נגמרה הכשרות.

<טלילה יודפת: אגב אני ממש לא מסכימה עם הטיעון הזה.

אורלי לוי אבקסיס: את אמרת את זה הרגע.

אורלי לוי אבקסיס: את אמרת 'ישבנו איתם, ראינו בהם ארגון יציג, ישבנו איתם רק בנושא העסקה בשבת'.

<טלילה יודפת: ישבנו וניהלו איתם משא ומתן, בסופו של יום במשך שנה שלמה.

<טלילה יודפת: אוקיי.

<טלילה יודפת: לגופו של עניין, אני אפילו לא רוצה להיכנס לכול עניין הדרכים ולהגיב וגם כמובן למה שהעלו כאן, התנכלויות לוועד, לחברי וועד.

<טלילה יודפת: אני רוצה לדעת על דוגמאות נוספות שמדברות על התנכלויות לחברי וועד.

<טלילה יודפת: הסיפור איתו, תכף ניתן את זכות הדיבור למר יאסר מעלוני על מנת שיכול לספר את הדברים כמו שהם היו.

<טלילה יודפת: אני רוצה להגיד משהו אחד לחברת הכנסת, אנחנו באמת שמים את הנוער, בהחלט שמים את הנוער והוועדה הזאת מתעסקת בנוער, שמים את הנוער לנגד עיננו.

<טלילה יודפת: הרצאתו של החבר שאינני יודעת את שמו - - -

מיכל בירן: הטיפ הראשון, אל תדברי אליו בגוף שלישי, יש לו שם.

אורלי לוי אבקסיס: מיכל, יכול להיות שפשוט היא לא זוכרת את השם.

אורלי לוי אבקסיס: גם זה קורה.

<טלילה יודפת: בהרצאה מאוד יפה לדאוג לבני הנוער.

אורלי לוי אבקסיס: בואי נשים משהו על השולחן, תקשיבי.

אורלי לוי אבקסיס: את בני הנוער שאתם מעסיקים, אותם אתם מעסיקים בהרבה פחות בשכר אילו הייתם מעסיקים אדם בוגר כי רף השכר - - -

<טלילה יודפת: למה, בואי אתן לכם נתון, אתן עובדות.

<טלילה יודפת: 20 שנה מקדונלדס ישראל - - -

אורלי לוי אבקסיס: זה גם לטובתם, שלא תביני לא נכון, אני בעד.

<טלילה יודפת: שכר מינימום, כל עובד אצלנו יכול להתקדם לתפקיד מדריך מבלי שהוא צריך וותק או כל דבר אחר, לקבל תוספת של חצי שקל מבלי וותק ובלי שום דבר אחר.

אורלי לוי אבקסיס: כמה מקבל לשעה עובד מתחיל?

אורלי לוי אבקסיס: כמה זה?

<טלילה יודפת: זה תלוי אם הוא לפני גיל 18 או אחרי גיל 18.

<טלילה יודפת: 23.5 שקל.

אורלי לוי אבקסיס: מה תפקידך?

<טלילה יודפת: סמנכ"לית משאבי אנוש.

אורלי לוי אבקסיס: את סמנכ"לית משאבי אנוש, רוב המועסקים שלכם הם מתחת לגיל 18 ואת לא יודעת כמה מרוויח נער בגיל הנדון?

<טלילה יודפת: אני אומרת לך שנער - - -

אורלי לוי אבקסיס: איך תביני על מה הם באים להיאבק.

אורלי לוי אבקסיס: כמה מקבל מתחת לגיל 18 עובד מתחיל?

מיכל בירן: ירון כמה אתה מקבל?

<ירון שר: או 21 או 20.5

אורלי לוי אבקסיס: 17.40 שקל למתחיל.

<טלילה יודפת: ואחר כך זה עולה.

אורלי לוי אבקסיס: תקשיבי לי, אני רוצה לשמוע, זה שלא באת עם שיעורי בית ואת לא יודעת כמה הם מרווחים הילדים האלה, זו בושה לחברה שמייצגת אותה סמנכ"ל משאבי אנוש שלא יודעת כמה מרווחים העובדים לשעה.

<טלילה יודפת: אורלי, אני באתי להגיד לך כמה הם מרווחים לפי הגילאים שלהם, באמת.

אורלי לוי אבקסיס: אני שאלתי ואת אמרת 'אין לי מושג'

<טלילה יודפת: לא אמרתי.

אורלי לוי אבקסיס: זה כתוב בפרוטוקול.

<טלילה יודפת: אני אמרתי שזה תלוי לאיזה גיל את מתכוונת.

<טלילה יודפת: אני רוצה לסיים את דבריי, תני לי לסיים את דבריי.

<טלילה יודפת: בני נוער אצלנו במשך 20 שנה גם יכלו לקבל את החצי שקל הזה כתוספת למדריך וגם היו יכולים להתקדם להיות מנהלים אצלנו בחברה.

<טלילה יודפת: היו גם יכולים להיות מנהלים ואז לקבל, לצערי לא נמצא כאן מישהו, אבל יאסר שהיה עובד בגיל 17.5 והתקדם כל חייו בחברה, הוא עובד הרבה מאוד שנים בחברה והיום הוא במעמד של סופרווייזר, הוא יכול לספר שהוא יכול להיות מנהל ואז הוא יכול להרוויח עוד 3 שקלים מעל שכר מינימום.

<טלילה יודפת: להציג ולבוא ולהגיד - - -

אורלי לוי אבקסיס: אתה סופרווייזר שמקבל 3 שקלים מעל שכר המינימום?

<טלילה יודפת: לא.

<טלילה יודפת: לא.

<טלילה יודפת: המנהלים.

<טלילה יודפת: אני אומרת בני נוער.

<טלילה יודפת: מעבר לזה, הם מדברים על ועדה לפתרון בעיות והציגו את זה חברי הכנסת הנכבדים, באו ואמרו ועדה ועדה, בירוקרטיה בירוקרטיה, אנחנו מנהלים במשך 20 שנה מדיניות דלת פתוחה.

<טלילה יודפת: כל עובד יכול להגיע ללא שום דרך לוועדה, באופן ישיר אם הם רוצים - - -

אורלי לוי אבקסיס: למה מפריע לכם שהם מתאגדים?

<טלילה יודפת: לא מפריע לנו שהם מתאגדים.

<טלילה יודפת: לא מפריע לנו, העובדה שגם ישבנו על הסכמים והבאנו, את יודעת שגם במהלך כל ההסכם, מר באשה יוכל לומר את זה, כל הצעה שהנוער העובד והלומד בא איתה, אפילו הבאנו הצעות שמטיבות עם העובדים, הצעות שהן גדולות יותר - - -

יעקב מרגי: אתם מכירים בוועד היציג?

<טלילה יודפת: אבל הם לא ועד יציג, חוקית - - -

אורלי לוי אבקסיס: הם ועד יציג רק לעניין עבודה בשבת.

<טלילה יודפת: הכנסת חוקקה חוק - - -

יעקב מרגי: סליחה, אנחנו הולכים למידת הדין או לפנים משורת הדין.

יעקב מרגי: מצד אחד את אומרת שאין לך בעיה ואת הולכת עם העובדים ונותנת, הכול טוב ויפה.

יעקב מרגי: הם לא יצליחו, אני רואה שבקושי הם מביאים את ה-50%.

אורלי לוי אבקסיס: לא מצליחים כי מפחידים את האנשים.

<טלילה יודפת: השאלה איך הם מפחידים את העובדים בהודעות שהם שלחו, הודעות בלתי פוסקות - - -

יעקב מרגי: שולחים כאן בגאווה את ניסיונות ההתארגנות שלהם ואת החתימות מכל השנים.

יעקב מרגי: עם כל הכבוד יחסי הכוחות אינם שווים.

יעקב מרגי: אני לא הולך סחור סחור.

יעקב מרגי: התחושה שלי, מיכל חברתי רמזה על כך, כנראה יש בחברה משהו אידיאולוגי שאפילו אינו תלוי בדעתך האישית או בדעתו של המנכ"ל, זה משהו של מסורת מקדונלדס.

יעקב מרגי: הנקודה, גם המספר שהם הצליחו להחתים הוא מספר לא מבוטל בהתייחס לרמת התגובות שלכם.

יעקב מרגי: אם נלך לפי החוק אז זה החוק.

יעקב מרגי: השאלה, אתם מכירים בזכותם של עובדים להתאגד?

<טלילה יודפת: בוודאי.

יעקב מרגי: יפה.

יעקב מרגי: הוועד יציג או לא יציג?

<טלילה יודפת: לא יציג.

יעקב מרגי: אז אתם בכלל כופרים - - -

אורלי לוי אבקסיס: טלילה יודפת, את מכירה את המייל הזה?

אורלי לוי אבקסיס: הוא יצא ממך או לא?

<טלילה יודפת: אני לא רואה מרחוק.

אורלי לוי אבקסיס: אני אקריא לך אותו.

אורלי לוי אבקסיס: "שלום לכולם, ברגעים אלו מסתובבים נציגים המתחזים כהסתדרות העובדים של מקדונלדס.

אורלי לוי אבקסיס: הם גם מתקשרים לעובדים - - - <קריאה:> זה משנה שעברה.

אורלי לוי אבקסיס: "הם מתקשרים לעובדים ישירות לטלפונים הפרטיים ומבקשים פרטים אישיים.

אורלי לוי אבקסיס: לידיעתכם, אין הסתדרות עובדים של מקדונלדס.

אורלי לוי אבקסיס: האנשים הללו מתחזים.

אורלי לוי אבקסיס: לפיכך אין מחובת

אורלי לוי אבקסיס: כם לשתף פעולה איתם.

אורלי לוי אבקסיס: אנא העבירו מסר זה גם לעובדים".

אורלי לוי אבקסיס: אחר כך אתם עוד שואלים למה הם לא מצליחים להשיג את החתימות או כן.

<טלילה יודפת: אגב, הם לא הצליחו להשיג את החתימות.

אורלי לוי אבקסיס: כי חושבים שהם מתחזים.

אורלי לוי אבקסיס: אתם אומרים להם שמדובר במתחזים.

<טלילה יודפת: תשמעי אורלי, מגיע בנאדם ואומר לך 'אני מקדונלדס, אני מהנהלת מקדונלדס, תן לי את הפרטים שלך'.

<טלילה יודפת: זה נראה לך בסדר?.

<טלילה יודפת: את יודעת באיזה טקטיקות מלוכלכות הם נקטו בסניפים שלנו?

מיכל בירן: איזה?

<טלילה יודפת: איך להגיע לטלפונים של העובדים.

<טלילה יודפת: עכשיו - - -

מיכל בירן: זו לא דוגמה לטקטיקה מלוכלכת.

מיכל בירן: תני לי דוגמה לטקטיקה מלוכלכת.

<טלילה יודפת: אתן לך דוגמה.

<טלילה יודפת: עכשיו, בזמן הזה, נסעו באוטובוס, אמרו מעקבים מעקבים, לא נסעו באוטובוס קסמים האוטובוס העליז, הם לקחו את החבר'ה של הועד עם קובץ נערים כי לא הצליחו עם עובדים אחרים, לא הוצאנו שום עובדים שלנו, לא לשבור אותם.

<טלילה יודפת: אין לי שום בעיה, לבריאות, לבריאות, אף אחד לא עקב אחריהם - - -

מיכל בירן: אני מחכה לשמוע על טקטיקה מלוכלכת.

מיכל בירן: הבטחת.

<טלילה יודפת: נכנסו לתוך הסניפים בצורה בוטה, צעקנית, כולל ירון שחודר, לסניף לא שלו, לתוך המטבח מתוך מגמה להפריע לעבודה - - - <קריאה:> רוצים לראות את הסרטון.

אורלי לוי אבקסיס: סליחה, יש לי שאלה אליך, מה, את חושבת שבשביתה יגישו לכם פרחים?

אורלי לוי אבקסיס: סליחה, איך שובתים?

אורלי לוי אבקסיס: בואו תשפרו את התנאים.

משה מזרחי: הוא בא לגייס את העובדים, להחתים אותם.

אורלי לוי אבקסיס: עיצומים, עוד לא שביתה.

אורלי לוי אבקסיס: עיצומים.

אורלי לוי אבקסיס: <קריאה:> גם לא עיצומים, כי אף אחד לא שובת.

מיכל בירן: חוה קליין מלשכת עורכי הדין תל אביב - - -

אורלי לוי אבקסיס: לשכת עורכי הדין, אם יש לי היום יועץ משפטי לידי, בואי תתני לנו את הראייה שלכם.

<חוה קליין: הראייה שלנו בוודאי באה לידי ביטוי - - -

אורלי לוי אבקסיס: סליחה, נשאלה שאלה על ידי חברת הכנסת מיכל בירן.

אורלי לוי אבקסיס: איך קשורה לשכת עורכי הדין לנושא.

אורלי לוי אבקסיס: יש להם ייצוג בזכויות הילד בלשכה, אנחנו שמחים עליו ואנחנו גם שמחים על ההשתתפות בוועדות הללו.

אורלי לוי אבקסיס: אני כן רוצה לשמוע עכשיו מה יש לכם להגיד כלשכת עורכי הדין.

משה מזרחי: הם גם באו בטענות שהם לא מוזמנים לוועדות כאן.

משה מזרחי: הייתי בכנס של לשכת עורכי הדין.

אורלי לוי אבקסיס: הם מוזמנים והם מעניינים.

משה מזרחי: לא רק למה שמעניין אתכם כשכר טרחה.

משה מזרחי: הנה הם באים.

<חוה קליין: השורה התחתונה בעניין הזה, יש לנוער את הזכות להתאגד ולהיות מיוצגים ולהשיג את כל מה שהם יכולים להשיג כחוק.

<חוה קליין: באו ואמרו 'הם לא יתאגדו כדין, אין להם מספיק חתימות' – אני שומעת שכן.

<חוה קליין: בואו נראה שורה תחתונה, יש או אין.

<חוה קליין: הם אמורים לפעול על פי חוק כי הם עושים את הכול בצורה מסודרת, הם מיוצגים.

<חוה קליין: באה מקדונלדס ואומרת 'אין לנו שום התנגדות שהם מאוגדים ושהם יעשו את כל מה שצריך'.

<חוה קליין: בואו נראה שורה תחתונה, קודם כל יש או אין את מספר החתימות הדרוש.

<חוה קליין: נתחיל משם.

<אמיר בשה: 3,500 מעובדי מקדונלדס הצטרפו לשרות ההסתדרות.

<אמיר בשה: אין ולא יכול להיות חולק על כך, אף מעסיק מרצונו לא ישב למשא ומתן עשרה חודשים - - -

יעקב מרגי: הם כופרים בנתון הזה - -

<אמיר בשה: הם יודעים היטב שאנחנו ארגון העובדים - - -

<חוה קליין: שורה תחתונה, אפשר להסיר היום את ההתנגדות במקום ללכת את הדרך הארוכה ללכת לבית הדין לעבודה, לנהל ולמרר להם את החיים בחודשים הקרובים כשמדובר בהרבה בני נוער ובמיוחד שמדובר לקראת החופש הגדול.

<חוה קליין: אפשר להסיר את ההתנגדות ולשבת באופן נורמאלי על שולחן המשא ומתן.

<חוה קליין: <קריאה:> רובם לקראת גיוס.

אורלי לוי אבקסיס: ואז יבואו חדשים.

<רונית לסרי צפריר: על פי הניתוח שהחברה עשתה, כמובן.

<רונית לסרי צפריר: שאלת קודם מאיפה לנו הנתונים, אלו טפסים שהנוער העובד והלומד מגיש.

אורלי לוי אבקסיס: והם בכול זאת השיגו 3,500 חתימות למרות שהם קיבלו מכם מכתבים שהם מתחזים.

אורלי לוי אבקסיס: אחלה הצלחה.

אורלי לוי אבקסיס: כמה זה מתוך העובדים?

<רונית לסרי צפריר: בהקשר הזה של בחינת הייצוג כן או לא יש כללים שבית הדין קבע - - -

אורלי לוי אבקסיס: אבל דה פקטו הכשלתם אותם.

אורלי לוי אבקסיס: ברגע שישבתם, אין סיטואציה שאני מכירה שיושבים למשא ומתן כשלא מכירים בגוף שממול.

אורלי לוי אבקסיס: אני מסכימה עם לשכת עורכי הדין, הם אומרים אין להם ייצוג אחר, זה הייצוג היחידי.

אורלי לוי אבקסיס: אם כן מה הטענה, זה לא שאתם אומרים שתצטרכו לשבת עם הועד האחר או עם מי שטוען לייצוג.

<רונית לסרי צפריר: אנחנו ישבנו איתם, החברה ישבה איתם במשך תקופה ארוכה שהיא הדגישה לאורך כל הדרך, 'אף על פי שאינכם יציגים על פי הדין אנחנו יושבים אתכם כי אנחנו רוצים לשמוע מה יש להגיד - - -

אורלי לוי אבקסיס: ברגע שישבתם איתם הכשרתם אותם, כי הסתכלתם עליהם כאל נציגים.

<רונית לסרי צפריר: אני לא חושבת שהטענה הזאת נכונה מבחינה משפטית, אני גם לא רוצה שניכנס לזה עכשיו כי אני לא חושבת שזו המטרה שלנו בפגישה הזאת.

<רונית לסרי צפריר: אמרה כאן רחל שהגישה לכולנו שתייה, 'פה זה לא בית משפט' אני לא יודעת למי היא אמרה את זה, אבל זה בסדר.

<רונית לסרי צפריר: אני רק רוצה להגיד - - -

מיכל בירן: הקשבנו, כל התלונה כלפיהם על זה שהם שנכנסו באופן לא מספיק מנומס לדבר עם עובדים, זה פשוט איום ונורא.

אורלי לוי אבקסיס: היא חברת כנסת, לה מותר להתפרץ, גם אני עושה את זה בוועדות אחרות.

אורלי לוי אבקסיס: לך אסור ולאף אחד אחר אסור.

אורלי לוי אבקסיס: אני משתדלת לא לתת לאנשים הערות ולא להוציא החוצה.

אורלי לוי אבקסיס: את אמרת שזו לא מטרת הישיבה.

אורלי לוי אבקסיס: מהי מטרת הישיבה בעינייך?

<רונית לסרי צפריר: אני אגיד לך.

<רונית לסרי צפריר: יש כאן ניסיון, לצערי אני מרגישה שהוא עובד טיפה להציג פה את החברה כגולית ואת בני הנוער והגוף שנקרא הנוער העובד והלומד כדוד.

אורלי לוי אבקסיס: אני רוצה לומר לך משהו, שופט בית המשפט העליון, אחד מהפוסקים הגדולים, הוא בעצמו בפסיקות שלו ייצר את זה.

אורלי לוי אבקסיס: הוא אמר 'החברות בעלות הכיס העמוק, החברות החזקות הם הגולית'.

<רונית לסרי צפריר: אורלי זה לא המקרה.

אורלי לוי אבקסיס: האנשים הפשוטים, הקטנים ובמיוחד שמדובר כאן בבני נוער שאתם אפילו לא נותנים להם את האפשרות להתאגד כמו שצריך, בשורה התחתונה הם זקוקים להגנה של הועדה.

<רונית לסרי צפריר: אני רוצה להגיב, החברה הזו מתנהלת בערך 20 שנה, אלפי, אלפי עובדים לאורך השנים עברו תחת החברה הזאת.

<רונית לסרי צפריר: רוב העובדים צעירים מלווים ותחת פיקוח של ההורים שלהם.

<רונית לסרי צפריר: זו חברה ששומרת, תראי, אפשר לכל דבר להתייחס בציניות.

אורלי לוי אבקסיס: לא בציניות, בחייך.

אורלי לוי אבקסיס: אתם מתנהלים מול ההורים?

<רונית לסרי צפריר: את לא יודעת כמה.

<רונית לסרי צפריר: הורים מתערבים - - -

אורלי לוי אבקסיס: הודעתם לאותו הורה ששלחתם את הבן שלהם שעה וחצי ברגל ב-12 בלילה והם אמרו לכם שזה בסדר?

אורלי לוי אבקסיס: אתם הגשתם תלונה לסוגיה הספציפית הזאת?

אורלי לוי אבקסיס: אני רוצה את התלונה פה.

<רונית לסרי צפריר: בסוגיית הנסיעות אני לא יודעת אם יש עוד מעסיק בארץ הזאת, במדינה שלנו, שמקפיד לא רק בנסיעות אלא בכול הזכויות של העובדים בכלל ושל בני הנוער בפרט, מדקדקים בכול פרט בכול זיז.

<רונית לסרי צפריר: אני לא מכירה את המקרה הזה, את האחד הזה מתוך האלפים אני לא מכירה.

<רונית לסרי צפריר: הוא לא הגיע לטיפול, הוא לא הגיע לברור.

<רונית לסרי צפריר: אם הוא היה מגיע היינו יודעים.

<רונית לסרי צפריר: יש לי כול כך הרבה דברים להגיב על הנושא של הועדה, זרקה עכשיו מיכל, 'בשביל זה הועדה'.

<רונית לסרי צפריר: אנחנו לא התנגדנו לוועדה ליישוב בעיות, ההפך.

<רונית לסרי צפריר: אנחנו הגדרנו את הגבולות שלה.

<רונית לסרי צפריר: הסכמנו שהיא תתכנס - - -

מיכל בירן: שתתכנס פעם בארבע שנים.

<רונית לסרי צפריר: לא.

<רונית לסרי צפריר: אמר כאן אחד הבחורים 'אחת לחצי שנה'.

<רונית לסרי צפריר: חבל שהעורך הדין - - -

אורלי לוי אבקסיס: פעם בארבע שנים, אתה מבין?

אורלי לוי אבקסיס: אולי האחים הקטנים שלהם יעבדו בחברה.

יעקב מרגי: אני לא יכול להיות מאוזן, סליחה, כשאתם כופרים בקיימו של ועד.

<רונית לסרי צפריר: מה המשמעות של זה?

יעקב מרגי: ברגע שאת אומרת ושאת מתחילה לבדוק אותי בזכוכית מגדלת, אני שם את הטענה שלהם שאומרת שיש להם חתימות והם על פי חוק ועל פי כל דין.

יעקב מרגי: זה שאתם עדיין אוחזים בזה וכופרים בטענה שהועד אינו יציג, ושאתם עושים טובה ופעלתם לפנים משורת הדין, דנתם שנה.

יעקב מרגי: את לא יכולה לצפות מחברי הכנסת כאן לשאת אתכם על כפיים.

אורלי לוי אבקסיס: הם חשבו שהם יצליחו להביא אותם לעבודה בשבת אז הם ישבו איתם, זה כל הסיפור.

יעקב מרגי: גם אם תתנו תוספת של שקל מעל שכר המינימום זה לא עומד לזכותכם.

יעקב מרגי: יש כאן קבוצה גדולה - - -

אורלי לוי אבקסיס: רגע, את צוחקת, אבל זה מופיע בדף שלכם.

אורלי לוי אבקסיס: אני אקריא לך: "מקדונלדס ניהלה משא ומתן שנועד להיטיב עם העובדים ועם החברה וכן להסיר את התנגדותו המבישה והמתמשכת של הנוער העובד והלומד לשינוי על האיסור על נוער יהודי לעבוד בשבת ולהרוויח 50% יותר".

<רונית לסרי צפריר: במשך שנים הם התנגדו לדבר הזה.

אורלי לוי אבקסיס: למה ישבתם איתם אם הם לא ארגון?

אורלי לוי אבקסיס: למה הם יכולים לכפות - - -

<רונית לסרי צפריר: אנחנו הסכמנו מתוך רצון טוב לשבת איתם - - -

משה מזרחי: הם לא מספקים את הסחורה.

אורלי לוי אבקסיס: כי חשבתם שכן תגיעו.

אורלי לוי אבקסיס: אבל אז הם כן היו נציגים שלהם בעיניכם.

אורלי לוי אבקסיס: זה מה שאת אמרת בעניין זה.

אורלי לוי אבקסיס: את יודעת שמבחינה משפטית ברגע שהכשרת אותם לנושא מסוים, את לא יכולה לטעון, אחרי שאת הכשרת אותם כשישבת איתם, את לא יכולה לטעון ולומר עכשיו כשהם רוצים לעלות נושא נוסף הם לא רלוונטיים, הם כבר לא נציגים בעיניי.

אורלי לוי אבקסיס: יש כאן משהו שזועק, יש כאן משהו שאתה לא צריך להיות עורך דין, לא צריך להבין במשפטים, אתה יכול להיות אדם מהשורה שאומר.

<רונית לסרי צפריר: אבל צריך להכיר את ההיסטוריה.

<רונית לסרי צפריר: אוקיי, צריך להכיר את ההיסטוריה ואז הדברים מתיישבים.

<רונית לסרי צפריר: למה אני מתכוונת, לאורך כל ההיסטוריה, במשך 20 שנות קיומה של מקדונלדס בארץ, לאורך השנים ולא ברמה היומיומית, זה עלה וניסנו להתקדם עם נושא השבת כדי לקבל תמיכה של הגוף הזה, שיתמוך בעבודת נוער בשבת לטובת הנוער, לשיפור התנאים שלו- - -

אורלי לוי אבקסיס: לא.

אורלי לוי אבקסיס: לא. לא.

אורלי לוי אבקסיס: לא ואני אגיד לך למה, כי אם הוא עובד בשבת את משלמת לו 50% תוספת ל-18 שקלים - - -

<רונית לסרי צפריר: הוא יעבוד פחות במשך השבוע והוא יוכל ללמוד יותר.

אורלי לוי אבקסיס: אל תסכלי עכשיו על הנערים ותגידי לי מה טובתם.

אורלי לוי אבקסיס: אני רוצה להסתכל על החברה.

אורלי לוי אבקסיס: אם את לוקחת אדם בוגר זה 50% יותר משכר מינימום של עובד מבוגר.

אורלי לוי אבקסיס: זאת אומרת שאם הם עובדים בשבת הם חוסכים לכם מאות אלפי שקלים אם לא יותר - - -

<רונית לסרי צפריר: כך או כך החברה צריכה לשלם יותר 50%.

אורלי לוי אבקסיס: אבל 50% ממה?

אורלי לוי אבקסיס: משכר מינימום של קטין או משכר מינימום של בוגר?

אורלי לוי אבקסיס: לכן אני אומרת שהיה לכם אינטרס לשבת איתם כשהייתה לכם מחשבה שהם יסירו את ההתנגדות שלהם לעבודה בשבת.

אורלי לוי אבקסיס: זה אינטרס כלכלי - - -

<רונית לסרי צפריר: הם לא אומרים שזה היה תנאי.

אורלי לוי אבקסיס: אתם הכרתם בהם והסכמתם לשבת איתם.

<רונית לסרי צפריר: הנוער העובד והלומד זה גוף שעומד בפני עצמו, הוא לא זקוק להכרה לא של מקדונלדס ולא של אף אחד.

אורלי לוי אבקסיס: כנציגים של הנערים.

<רונית לסרי צפריר: כאן אני רוצה להבהיר.

<רונית לסרי צפריר: את אומרת שאני מתנסחת, אני רק רוצה לדייק, אני לא מתנסחת בצורה מניפולטיבית.

<רונית לסרי צפריר: אני רק רוצה לדייק.

<רונית לסרי צפריר: לאורך השנים הגוף הזה שנקרא 'הסתדרות הנוער העובד והלומד', בשם כזה או בשם אחר, לא הסכים לנושא הזה.

<רונית לסרי צפריר: אחד, הוא הסכים לתת אור ירוק, הסכימה החברה לשבת איתו בדברים לא כגוף יציג ולא כארגון יציג על ההסכם בדיוק מתוך הרצון שלא להיתפס כגולית המרושע שישוב ומנצל עובדים.

<רונית לסרי צפריר: אמרנו 'אתם רוצים לדבר איתנו על העובדים' בואו נשמע מה יש לכם להגיד.

<רונית לסרי צפריר: כך זה התחיל ויש יותר מדי עדים להיסטוריה הזאת שכך זה התחיל.

<רונית לסרי צפריר: זה התחיל בישיבות של 'בואו נשמע מה אתם מבקשים, מה אתם חושבים שצריך לשפר במקדונלדס'.

<רונית לסרי צפריר: אני אומרת לך באחריות ואנחנו לא ניכנס פה - - -

אורלי לוי אבקסיס: באמת חשבתם שהם יסכימו להיכנס לעניין של שקט תעשייתי?

<רונית לסרי צפריר: אחרי שהם הבינו כמה במקדונלדס באמת אין הרבה מה לעשות בשביל העובדים כי יש להם הפסקות, כי הם מקבלים בגדים כמו שצריך, כי הם מקבלים נסיעות, כי שיבוץ העבודה נעשה.

<רונית לסרי צפריר: נמצאו הרבה דברים תקינים.

<רונית לסרי צפריר: היו הטבות כספיות שהם ביקשו כמו קרן רווחה ודברים שלא היו.

<רונית לסרי צפריר: לא רק זאת שאנחנו הסכמנו להם אלא אף שיפרנו אותם.

<אורי מתוקי: אפילו הסכמתם להפסיק להרוויח על הארוחות שלהם.

אורלי לוי אבקסיס: כשהם היו יוצאים להפסקת צהריים לאכול, הם היו משלמים על הארוחה?

<רונית לסרי צפריר: יש תשלום סמלי - - - <קריאה:> אבל זה רווח.

<רונית לסרי צפריר: <קריאה:> תשלום סמלי של מיליון שקל בשנה על הארוחות.

אורלי לוי אבקסיס: אני בתור נערה עבדתי כמלצרית, אם היה חושב בעל המסעדה לקחת מאיתנו מחיר הארוחה זה היה נראה לנו הזוי.

<רונית לסרי צפריר: לא מסעדה כרשת של אלפי עובדים.

<רונית לסרי צפריר: את צריכה לזכור את נושא הגודל.

מיכל בירן: זה בדיוק העניין, כמות, אתם לא סופרים.

<רונית לסרי צפריר: זו חברה שחייבת לקחת גם דברים - - -

אורלי לוי אבקסיס: בואו לא נתפס לזה, בואו נעבור הלאה.

משה מזרחי: אפשר לעשות הפסקה קטנה כי הסיום מתקרב.

משה מזרחי: יש לי שאלה - - -

אורלי לוי אבקסיס: סליחה לרגע.

אורלי לוי אבקסיס: מי הגברת?

<איריס בודנהיימר: עורכת דין, אני חברה בוועדה של חוה בלשכת עורכי הדין.

<איריס בודנהיימר: לפני יומיים בית המשפט העליון בשבתו כבג"צ, בערכאה שלישית דחה ערעור שהגישו הארגונים הכלכליים על זכות ההתאגדות ועל מה צריך לעשות באותו שלב.

<איריס בודנהיימר: אני חושבת שזו הדרך.

<איריס בודנהיימר: אני חושבת שלמקדונלדס אסור להתערב בשלב ההתאגדות ואם כן הייתה התאגדות זו שאלה של ספירת ראשים.

<איריס בודנהיימר: אם לא היו ראשים להתאגדות והעובדים רוצים להתאגד הם צריכים להתאגד.

<איריס בודנהיימר: מצד שני, אני חושבת שההתנפלות הזאת על מקדונלדס לטעמי - - -

אורלי לוי אבקסיס: השאלה היא לא מה טעמך, אני מנהלת כאן את הוועדה.

אורלי לוי אבקסיס: את לא שופטת בבית משפט, את נציגה.

אורלי לוי אבקסיס: אני לא באתי כאן לאיזה כוס תה אנגלי לשיחה עם איזה ביסקוויט קטן בצד.

אורלי לוי אבקסיס: גברתי לא יכולה להעביר הערות למנהלת הועדה, זה לא מסמכותך וזה לא מתפקידך, נגמרה לך זכות הדיבור.

אורלי לוי אבקסיס: אנחנו לא באנו לכאן להיות יפי נפש נעימים ונחמדים - - -

<איריס בודנהיימר: ממש לא, אני רציתי להגיד משהו אחר, גברתי לא נתנה לי להגיד את מה שרציתי.

אורלי לוי אבקסיס: נכון, דיברתם כבר פעמיים כלשכת עורכי הדין.

אורלי לוי אבקסיס: אני מודה לכם גם על ההשתתפות.

אורלי לוי אבקסיס: בבקשה.

משה מזרחי: אני רוצה למרכז קצת את הדיון.

משה מזרחי: אני לא רוצה שנצא מכאן עם איזה טעם של המשך הקטטה שמתנהלת עכשיו בין הנערים שרוצים כעת להתאגד לבין חברת מקדונלדס.

משה מזרחי: רוצים כאן שורה תחתונה ואנחנו כל הזמן תוקעים סביב הקטנות שהן מאוד גדולות, אני לא מזלזל בכלום.

משה מזרחי: אני רואה איפה נעשתה שגיאה גסה של הרשת.

משה מזרחי: אולי אני בוטה, היא עשתה שגיאה גסה כשהיא נכנסה למאבק, באמת במקום הלא נכון.

משה מזרחי: סליחה, אומנם יש רשת מתחרה, אבל היא ראויה לשבח.

משה מזרחי: היא הלכה עם זה נכון לא בגלל הדימוי - - -

<רונית לסרי צפריר: אבל גם אנחנו עשינו את זה.

משה מזרחי: סליחה גברתי.

משה מזרחי: הקשבנו לכם.

משה מזרחי: עכשיו אנחנו מאזנים.

משה מזרחי: היא הלכה עם זה נכון לא רק בגלל שזה היה נכון לה כרשת.

משה מזרחי: יש גם משהו מאוד ערכי בחברה כזאת שהיא ישראלית ובמיוחד שמדובר בבני נוער.

משה מזרחי: אנחנו רוצים להגיע למשהו קצת יותר מהאווירה הזאת גברתי.

משה מזרחי: אני אומר שיש משהו שהוא קצת יותר ערכי, גם יש משהו מאוד ייחודי בסוג ההתארגנות הזאת.

משה מזרחי: אלו בני נוער שמתחלפים באופן תדיר, היום הוא מייצג ומחר יהיה עוד מישהו שמייצג.

משה מזרחי: כלומר, את זה הרשת הראשונה להבין.

משה מזרחי: עכשיו תתחילו לספור אם חסרה חתימה או לא?

משה מזרחי: <קריאה:> והוא כבר התגייס לצה"ל.

משה מזרחי: לא.

משה מזרחי: לא ויכוח.

משה מזרחי: תני להגיע לשורה התחתונה פה.

משה מזרחי: מה יצא, אנחנו נצא מהדיון הזה עם כלום בסוף ורק עם טעם רע שחברה גדולה מאסיבית מנהלת מלחמה, כך זה נתפס ואני לא אומר שזה כך.

משה מזרחי: אני מסתכל על הניירת ועל הפרסומים, על ה-SMS המחפיר, סליחה שאני אומר את זה למרות שאני שומר על איזון וגם על כבודכם.

משה מזרחי: גם אם הם יצאו במסע מתוקשר שהוא מאוד לגיטימי במסגרת המאבק.

משה מזרחי: זה לא מצדיק את ה-SMS הזה.

משה מזרחי: סלחו לי, גם אם זו הייתה קונטרה עצבנית, כנ"ל גם המייל ששלחת.

משה מזרחי: זה מעיד על הגישה, זה מעיד איך אתם באמת תופסים את העסק מאחורי הקלעים.

משה מזרחי: אני שומע פה, בשורות התחתונות אני מניח את העניין של ההתנכלות שהוא תמוה בפני עצמו, נעזוב אותו כרגע.

משה מזרחי: מתוך הבנה שדווקא לאלה אתם צריכים לתת סוג של מעטפת גם אם הם אולי לוקחים את זה קצת יותר מדי רחוק, ומתחילים לחבר דברים שהופך את זה לאיזה מסע נגדם.

משה מזרחי: אתם צריכים להיות חכמים מספיק לא לתת לנערים האלה את ההרגשה שהם נרדפים.

משה מזרחי: אפילו אם זה לא נכון יש להם את ההרגשה הזאת.

משה מזרחי: אני יושב פה ואני מתכווץ כשאני רואה אותם, רואה אתכם ושומע אותם.

משה מזרחי: כאן אני שומע משפטית שאתם הגעתם לקצה, יש שתי מחלוקות שאני לא בטוח שצריך להתעקש עליהן כן או לא.

משה מזרחי: להפך, למה אתם לא באים עם פוזיציה פוזיטיבית?

אורלי לוי אבקסיס: הם אומרים שהם לא מייצגים.

משה מזרחי: למה אתם לא באים ואומרים, חבר'ה, מה קורה לכם, יישרנו קו ויש שני עניינים שנותרו - - -

אורלי לוי אבקסיס: זה מה שמרתיח אותנו, זה חוסר תום הלב.

משה מזרחי: יש שני עניינים שנותרו.

משה מזרחי: אני מציע בשני העניינים האלה, בואו נסכים שאתם מסכימים על הכול חוץ משתי המחלוקות שלא נפתרו כאן.

משה מזרחי: אני אומר נכון עד עכשיו?

<רונית לסרי צפריר: זה לא שתיים, הן שלוש.

משה מזרחי: מהי השלישית.

משה מזרחי: על שתיים שמענו.

<רונית לסרי צפריר: יש נושא שאנחנו ביקשנו לקבע סכומים שבעצם ההסתדרות גובה מהעובדים כשיש ארגון.

<רונית לסרי צפריר: יש לקבע את הסכומים הללו, זה יורד מהמשכורות שלהם ואנחנו רוצים לשמור עליהם.

יעקב מרגי: הם פועלים בניגוד לחוק?

<רונית לסרי צפריר: לא.

<רונית לסרי צפריר: אבל הם לא הסכימו לקבע סכומים.

<רונית לסרי צפריר: אנחנו ביקשנו לעגן את זה וברגע האחרון שמענו שזה לא יהיה.

<רונית לסרי צפריר: זו הנקודה השלישית.

אורלי לוי אבקסיס: הנקודה השלישית.

אורלי לוי אבקסיס: בבקשה לנסות ולראות מה ניתן לעשות לגבי דמי הטיפול שלכם באותם נערים.

<קריאה: בואו נפגש.

<קריאה: אגב, סכסוך העבודה הוכרז על זה שהם לא נפגשים איתנו.

אורלי לוי אבקסיס: זו דרישה לגיטימית.

אורלי לוי אבקסיס: באיזה אופן היא לא קשורה למקדונלדס.

אורלי לוי אבקסיס: היא קשורה לעובדים.

יעקב מרגי: זה לא עניינם, זה קשור לעובדים.

<רונית לסרי צפריר: אפרופו, דוד וגולית.

<רונית לסרי צפריר: זה בדיוק מהמקום של לחסוך לעובדים את 1.35% שצריך להיגרע ממשכורתם.

<רונית לסרי צפריר: למה?

אורלי לוי אבקסיס: אני מבקשת ממך להיפגש איתם ולהגיע להסכם על דמי ניהול מופחתים שיש לשלם.

אורלי לוי אבקסיס: אולי זו עוד סוגיה עליה תשבו יחד.

אורלי לוי אבקסיס: חברת הכנסת מיכל בירן בבקשה ולאחר מכן אני מסכמת את הדיון.

אורלי לוי אבקסיס: <קריאה:>

מיכל בירן: אני, אחרי כמה שנים שעשיתי הפסקה מלעמוד מול בני נוער, בבחירות היה סבב בתיכונים והתחלתי עם מה שמתחילים תמיד, עם מי קיבל כבר צו גיוס.

מיכל בירן: שאלתי את כל השאלות, שאלתי מי עובד בתשובת הרמת יד, שאלתי מי חושב שהוא מנוצל בעבודה שלו.

מיכל בירן: הייתה דממה מלבד כמה ילדים.

מיכל בירן: היה ממש רחש בקהל וכשזה הסתיים הילדים נגשו אלי.

מיכל בירן: אופציה אחת שמסבירה את זה, כששואלים מבוגרים, בכול פורום שאני נמצאת בו אני שואלת, 60%-70% חושבים שהם נוצלו בעבודה.

מיכל בירן: יש שני הסברים אפשריים.

מיכל בירן: האחד, שאת בני הנוער לא מנצלים בניגוד לאנשים מבוגרים.

מיכל בירן: האופציה השנייה, זאת המסקנה אליה הגעתי, הרבה בני נוער חושבים שאם מנצלים אותם זה אומר משהו רע עליהם, אולי כמו קורבנות של עבירות אחרות, אנשים חושבים שאם ניצלו אותם זה אומר כנראה שהם חלשים, שהם עשו משהו לא בסדר, זה מביך להגיד שניצלו אותי בעבודה.

יעקב מרגי: אין להם הרבה אלטרנטיבות.

משה מזרחי: אני רק חושב על הבושה העצמית של הנוער.

מיכל בירן: הם הסתכלו מסביב והם לא רצו להרים יד בניגוד לכול פורום של אנשים מבוגרים שמרימים את היד.

מיכל בירן: באמת כשבודקים את תלושי השכר כמעט ואין עובד במדינת ישראל שלא מנצלים אותו.

מיכל בירן: שכמתעסקים עם בני נוער הדבר הזה מצביע על כך שהם נמצאים בנקודה מוחלשת ואתם, בגלל זה ללכת צריכים, חבר הכנסת משה מזרחי כבר אמר, ללכת בכפפות של משי ולא באגרופנים של ברזל.

מיכל בירן: אני חושבת שזו תופעה מדהימה, אני רוצה לפרגן לכם בני הנוער על זה שנכנסתם לעניין ההתארגנות.

מיכל בירן: סביר להניח שאתם עצמכם לא תיהנו מהפירות של זה אלא אחרים ייהנו אחריכם.

מיכל בירן: אני חושבת שזה מעשה ראוי ומדהים וכול הכבוד לכם - - - <קריאה:> אני לא אעזוב עד שלא תהייה חתימה.

מיכל בירן: אני אסיים את דבריי ואז יושבת ראש הוועדה תחליט אם תגיבי או לא.

מיכל בירן: <קריאה:> תרשי לי להודות לך.

מיכל בירן: לא צריך.

מיכל בירן: העניין החשוב הוא, תקשיבו, יש כאן מדגם סטטיסטי שאי אפשר להתעלם.

מיכל בירן: מקדונלדס בכול העולם נגד התנגדות.

מיכל בירן: זה לא מקרה סטטיסטי שרק אצלכם מכול העולם חוץ מניו-זילנד ודנמרק אף אחד לא מתאגד.

מיכל בירן: ברור שזאת העמדה של הרשת, ברור שגם אתם קיבלתם הוראות – גם אתם שכירים.

מיכל בירן: בכול זאת, הם נמצאים בעמדה מוחלשת.

מיכל בירן: נתן לכם חבר הכנסת משה מזרחי עצה, אפשר לגמור את זה, בסוף זה ייגמר, אפשר לגמור את זה באלגנטיות.

מיכל בירן: הדברים שאתם מבקשים, חמש שנים בלי, זה לא סביר.

מיכל בירן: העניין של הוועדה לפתרון בעיות, תסכלו מה קורה בגרמניה, תסכלו מה קורה במדינות בהן יש דיונים קונסיסטנטיים בין ההנהלה לבין העובדים, שם יש פחות שביתות, פחות מגיעים לעימותים כאלה שמפריעים ללקוחות - - -

<רונית לסרי צפריר: לא התנגדנו.

מיכל בירן: כשילד בן 17.5 עומד מולך, את חושבת שזה סבבה שאת דואגת לו.

מיכל בירן: לא.

מיכל בירן: לא סבבה.

מיכל בירן: הוא בעמדה מוחלשת וזכותו לקבל סיוע ועזרה שהוא נמצא בוועדה הזו לפתרון בעיות.

מיכל בירן: אני אסיים, חבר הכנסת משה מזרחי נתן לכם עצה טובה.

מיכל בירן: חבל שכולנו ניכנס לקרב הזה.

מיכל בירן: הדבר הסופי, בסוף אתם תשלמו על זה יותר כסף בנזק בפי כמה.

אורלי לוי אבקסיס: סרגיי, גם אתה נפגע בתוך הסיפור פה?

אורלי לוי אבקסיס: הוא בסופר דוש, אני יודעת, חשבתי שזו פגיעה סדרתית.

אורלי לוי אבקסיס: בבקשה אתה רוצה לומר כמה מילים.

<סרגיי יאקושנקו: באתי בעיקר לתמוך בהם, גם אני נאבקתי עם המנהלים שלי.

אורלי לוי אבקסיס: סרגיי, כמה עזרנו כוועדה?

<סרגיי יאקושנקו: ממש עזרתם לי.

<סרגיי יאקושנקו: רציתי להודות לכם.

אורלי לוי אבקסיס: זה עזר, עצם הגישור, עצם הישיבה.

<שרית פרימן: אני רוצה לדבר על מהן הזכויות של נוער בתקופת הקיץ והאחריות שלנו כהסתדרות הנוער העובד והלומד וגם של הוועדה וגם של משרד הכלכלה שחשב שלא נכון להגיע היום לדיון.

<שרית פרימן: הפגיעה בבני נוער עובדים קיימת, זה לא דבר שלא קיים.

<שרית פרימן: הסיבות שהם לא הרימו את היד הן מסיבות אחרות.

<שרית פרימן: אנחנו מכירים - - -

אורלי לוי אבקסיס: ולא כולם עובדים במקדונלדס.

<שרית פרימן: את זה אני באה להגיד.

<שרית פרימן: מתוך מאות אלפי בני נוער אלפים עובדים במקדונלדס.

<שרית פרימן: זו החברה שמעסיקה הכי הרבה בני נוער, כך למיטב ידיעתנו.

<שרית פרימן: היינו רוצים שמקדונלדס תהייה דווקא דגל חיובי בראש המחנה, דוגמה של איך מעסיק צריך להתנהג לעובדים.

<שרית פרימן: זה נכון - - -

משה מזרחי: גם המראית חשובה.

<שרית פרימן: אני לא נכנסת לדיון הזה עכשיו.

<שרית פרימן: אנחנו יודעים - - -

<רונית לסרי צפריר: אילו היינו מביאים שלושה עובדים, רק שלושה עובדים כמו השלושה פה הייתם רואים שאנחנו החזקים שמגנים - - -

משה מזרחי: לא.

משה מזרחי: לא.

משה מזרחי: אל תכנסי לזה, את ממשיכה למרות שאני אומר לכם רדו מזה.

משה מזרחי: את ממשיכה את השגיאות שאתם עושים עם הדיבור הזה.

<רונית לסרי צפריר: אני לא התכוונתי לדבר.

<רונית לסרי צפריר: אני אומרת לך את האמת.

משה מזרחי: אף אחד לא אמר שאתם מנצלים אותם, אלוהים אדירים.

<רונית לסרי צפריר: אנחנו לא מיומנים ביחסי ציבור, בסוף ההסתדרות כן משופשפת בזה, אנחנו לא.

<רונית לסרי צפריר: אנחנו לא בתקשורת.

משה מזרחי: אף אחד לא אמר שאתם מנצלים ושאתם לא נותנים תנאים וכדומה.

משה מזרחי: תניחו לזה.

<רונית לסרי צפריר: ההפך הנכון.

<רונית לסרי צפריר: אם מיכל הייתה שואלת את השאלות את העובדים של מקדונלדס היא הייתה מקבלת תשובות אחרות.

<רונית לסרי צפריר: את מוזמנת.

מיכל בירן: זה נכון, לא אמרו שהתנאים שלהם גרועים.

מיכל בירן: אני מדברת על מה שעשיתם בהסכם.

מיכל בירן: אם הייתי שומעת על התנאים הייתי מפרגנת לכם.

אורלי לוי אבקסיס: אני מסכמת את הדיון.

אורלי לוי אבקסיס: אנחנו כוועדה מצרים על כך שמעסיק מתערב בתהליך התארגנות של בני נוער לגבי ייצוג.

אורלי לוי אבקסיס: ישנה הפסיקה האחרונה של בג"צ, באופן חד-משמעי היא שמה את הנושא שאסור למעסיק לפנות ישירות לעובדים.

אורלי לוי אבקסיס: צריך לאפשר את חופש ההתארגנות.

אורלי לוי אבקסיס: אנחנו רוצים לפנות למשרד הכלכלה לבדוק לגבי התארגנות בני נוער מאחר שמדובר מן הסתם ומטבע הדברים בעובדים זמניים ולכן דרישה לאחוז מסוים מבני נוער היא לא דרישה ריאלית.

אורלי לוי אבקסיס: הם כול הזמן מתחליפים ולכן לאחוז חתימות יש לבנות חלופה אחרת עם דרישה למספר מצומצם יותר של חתימות כדי להפוך את זה לייצוג.

אורלי לוי אבקסיס: אנחנו קוראים להנהלת מקדונלדס לשבת ביחד עם הנציגות גם אם אתם לא רואים בה היום, לצורך העניין, נציגות אמיתית.

אורלי לוי אבקסיס: הוועדה חשה שיש כאן סוג של כפילות מאחר שבנושא של עבודת בני נוער בשבת ראיתם בהם כנציגים אותנטיים וישבתם איתם.

אורלי לוי אבקסיס: אמרתם שלמעלה משנה אתם יושבים על דברים נוספים.

אורלי לוי אבקסיס: אנחנו מבקשים לכם לחזור לשבת יחד איתם.

אורלי לוי אבקסיס: הוועדה מציעה את עורכת חוה קליין יושבת ראש הועדה לזכויות הילד בלשכת עורכי הדין בתל אביב כמגשרת.

אורלי לוי אבקסיס: אתם מוכנים לקבל את זה עליכם?

משה מזרחי: לגבי המחלוקות הקטנות, לגבי השתיים האלה.

אורלי לוי אבקסיס: אנחנו מביאים לכם גוף שהוא ניטראלי.

משה מזרחי: גם לזה אתם מתנגדים?

<רונית לסרי צפריר: לא התנגדנו לכלום.

משה מזרחי: תצאו עם איזו בשורה לעצמכם, לא לנו.

<רונית לסרי צפריר: זה לא קשור לאישיות, אין לנו שום דבר נגד.

<רונית לסרי צפריר: הדבר צריך להישקל בחברה אצל הגורמים המקבלים באמת החלטות.

<רונית לסרי צפריר: זה לא אנחנו.

אורלי לוי אבקסיס: למה הם לא פה?

<רונית לסרי צפריר: הגענו לפה היום למטרה מסוימת.

<רונית לסרי צפריר: הגענו לוועדה שהזמינה אותנו הגברת אורלי לוי אבקסיס.

אורלי לוי אבקסיס: מעשייך היום הוא להשקיט את נושא הסכסוך?

אורלי לוי אבקסיס: יש לכם כאן

אורלי לוי אבקסיס: הצעה בשבילנו כדי - - -

<רונית לסרי צפריר: באנו היום כדי להסביר את - - -

אורלי לוי אבקסיס: טוב, הבנתי.

אורלי לוי אבקסיס: אנחנו פונים אליכם בבקשה לשבת עם נציגות של הנוער כפי שישבתם איתנו בנושא של השבת וראיתם בה ייצוג הולם וייצוג שאפשר לשבת איתו ולדון בדברים.

אורלי לוי אבקסיס: עוד לא הייתה, לפחות ממה שאני מכירה, ישיבה, משא ומתן בין שני צדדים שלא מכירים האחד בשני.

אורלי לוי אבקסיס: זה משהו שהוא אבסורד בעיני.

אורלי לוי אבקסיס: זה משהו שהוא ציני בעיני.

אורלי לוי אבקסיס: אנחנו קוראים לכם לשבת ולדון בשאלות הספציפיות שנותרו פתוחות.

אורלי לוי אבקסיס: במקביל אנחנו פונים לארגון הנוער העובד והלומד לבדוק איך אנחנו מקלים את השתתפותם של בני הנוער בהשתתפות הכספית לשם הייצוג.

אורלי לוי אבקסיס: אנחנו חוזרים ומתריעים ומבקשים שלא יקרה מצב שיחזור על עצמו, שההנהלה של מקדונלדס תתערב בהתאגדות העובדים.

אורלי לוי אבקסיס: היה ויקרה כך אנחנו נפעיל את הכלים שיש ברשותנו כולל את משרד הכלכלה לגבי הפיקוח והקנסות על הפרה בוטה של זכויות.

אורלי לוי אבקסיס: אתם אומרים שהכרזתם כבר על סכסוך עבודה.

אורלי לוי אבקסיס: אנחנו מבקשים לא לפגוע בחופש של העיצומים ולא לאיים ולא לפגוע בזכות השביתה או בזכות ההתארגנות.

אורלי לוי אבקסיס: שוב אנחנו פונים אליכם בצורה מסודרת לשקול את הצעת הוועדה בנושא של תיווך של יושבת ראש הוועדה לזכויות הילד בלשכת עורכי הדין תל אביב.

אורלי לוי אבקסיס: גם כדי להראות לנו שכוונותיכם טהורות.

אורלי לוי אבקסיס: אנחנו נקיים כאן דיון המשך.

אורלי לוי אבקסיס: אני מקווה מאוד שתחזרו עם תשובה של הבעלים.

אורלי לוי אבקסיס: את אומרת שאין בסמכותכם לתת תשובה.

אורלי לוי אבקסיס: אנחנו נחכה לתשובה - - -

מיכל בירן: שיגמרו את זה, שיחסכו את דיון ההמשך.

אורלי לוי אבקסיס: בדיוק.

אורלי לוי אבקסיס: שיעדכנו את הוועדה על מה קורה.

אורלי לוי אבקסיס: אנחנו נתנהל גם מול הייעוץ המשפטי של הוועדה ואל מול משרד הכלכלה.

אורלי לוי אבקסיס: אני חוזרת על חלק מהסיכומים.

אורלי לוי אבקסיס: הוועדה מצרה על כך שמשרד הכלכלה לא שלח לנו נציג מטעמו.

אורלי לוי אבקסיס: אנחנו פונים ליושב ראש הכנסת כדי שינזפו במשרד.

אורלי לוי אבקסיס: אנחנו עוד נראה מה באפשרותנו לעשות.

אורלי לוי אבקסיס: תודה.

אורלי לוי אבקסיס: הישיבה נעולה.